text:
Ku : MAMAT SASMITA English Version
Cenah mah di imahna teh boga cocooan, dua anak ucing keur kumincir. Di imah kuring mah geus dua bulan ilang dangiang, diburuan ge asa teu hegar henteu ari barala mah da aya ari nu sasapu bae mah. Kekembangan dina pot siga nu alum. Dua minggu kaliwat Mamah masang plang hareupeun imah tina sesemplekan triplek, aya tulisan unina : Rumah ini akan dijual TP hub 08xxx. Kuring kacida ngagebegna basa maca eta tulisan, geuning imah teh rek dijual. Kakara sababaraha poe sanggeus plang dipasang Mamah betus ngabejaan pangna eta imah rek dijual, pajarkeun rek pindah. Betusna ukur kitu. Keur kuring mah asa teu kaharti naha bet kudu pindah jeung naha imah kudu dijual sagala?
Teu wani tatanya boh ka Mamah boh ka Apa, sieun kabarerang. Pedah eta sok kaciri siga nu keur pahereng-hereng, malah ampir dua bulan siga nu tara pati patanya, lamun teu penting-penting teuing mah. Tara ari ningali pasea mah, malah nepi ka umur kuring sapuluh taun asa can ningali Apa jeung Mamah patorong-torong komo pasea mah. Duka pedah era ku budak pantar kuring, duka kitu we meureun etikana. Kungsi eta ge Mamah jeung Apa siga nu keur parea-rea omong, tapi barang jol kuring mah jep we jempling. Apa harita tuluy kaluar, ka buruan ngadon sasapu, ari Mamah mah tuluy kadapur kadenge kaprak keprek ngumbahan piring. Kituna teh basa poe Minggu, da ari sapopoe mah boh Mamah boh Apa sok ka kantor. Kuring di imah ukur jeung Bi Saroh, istri tengah tuwuh nu kumawula di kolot kuring.
Kungsi aya Ua Uyuh ti Cimahi ngobrol uplek jeung Mamah, tuluy kuring ngilu masamoan, Ua Uyuh teh rada beda sikepna, ngusapan sirah bari rada ngeukeupan. Saur Mamah harita “ Jung ameng kaditu, ieu mah nuju ngobrol dewasa…”. Kuring ngoloyor kaluar nepungan barudak deui nu keur arulin di buruan. Tapi kadenge keneh cariosan Ua ka Mamah “ Tong luluasan kitu…karunya ka budak..dipikir we heula eta mah..” Kuring teu ngarti naon maksudna. Kitu deui basa kuring dibawa ka Aki ku Apa, kecap tong luluasan karunya ka budak teh kadenge deui, eta mah ti Aki jeung ti Nini. Enya da dihenteu-henteu ge kuring teh geus umur sapuluh taun, sakola ge geus kelas lima. Aya hal hal anu pikahartieun ari ngadenge obrolan kolot tapi aya oge nu matak baluweng, teu kaharti. Lamun tea mah sagala tindakan kolot teh aya pakaitna jeung kuring nu jadi budakna, atuh matak naon mun brukbrak we ngabejaan. Kuring teh budak nunggal nu aya, kungsi rek boga adi lalaki ngan waktu Mamah ngandeg sababaraha bulan tuluy kaluron. Nyaho lalaki teh pedah di USG ku dokter. Mamah harita nangis eueuriheun, bari dibeyeng ka rumah sakit. Asana mah waktu umur kuring keur lima taun waktu keur di TK kelas enol besar.
Aya tulisan hareupeun imah yen imah rek dijual teh karasa ngaganggu, loba tatangga nu tatanya, loba tamu nu teu wawuh. Atuh kitu deui babaturan ge loba nu nanya, komo Heri mah, babaturan lalaki nu imahna kahalangan opat imah, remen pisan tatanya. Malah mun ulin ka imah teh sok hayoh we nangtung hareupeun tulisan, kungsi ngomong “sugan we unggal poe ge ieu tulisan teh aya keneh”, kuring malik nanya naon maksudna. Ari pokna enya lamun ieu tulisan aya keneh didieu hartina imah teh can payu, hartina Rere can pindah. Rere teh nenehna ngaran kuring ari lengkepna mah Rainy Ramadhani, ceuk apa, dibere ngaran kitu teh pedah basa kuring diborojolkeun keur bulan puasa bari keur ngaririncik hujan, tuluy di imah sok disebut Rere eta teh singgetan tina er-er dibaca tibalik. Kungsi tulisan imah rek dijual teh ku apa dilaan, tapi ku mamah dipasangkeun deui, dipakukeunana ge ditakol ku batu ti sisi jalan, da palu diteangan teh teu kapanggih, duka mun disumputkeun ku apa mah. Mun Mamah balik ti kantor sok mawa kotak kardus urut nu gede, tara loba mawana teh paling dua atawa tilu, keur engke ngepak
barang cek mamah teh. Nepa ka di dapur numpuk, disusun rapih, ditalian ku plastik.
Diwawaas mun kudu pindah imah teh karasa haroreamna, boa boa sakola ge kudu pindah. Nu matak nyeblak kana hate mah beurat ninggalkeun ade Ira, anak tatangga umurna kakara dua taun, apet pisan ka kuring. Mun kuring balik ti sakola sok keukeureuweut kana tas, neangan buku bari tutunjuk menta dipangmacakeun dongeng. Imahna pagigir-gigir pisan, malum imah kopel. Jadi lamun kuring balik sakola teh ade Ira sok geus megat, atawa miheulaan ulin di imah kuring dibarengan ku mamahna. Lucu ade Ira teh, ngomongna balelol keneh, ngan siga capetang, loba tatanya. Nyebut ka kuring Tet Lele, maksudna mah Teh Rere, lantaran cadel kadengena Tet Lele. Mun kuring keur nganggeuskeun PR sok miluan tapi tara ngaganggu, malah siga nu kerung milu mikiran. Mun kaciri kuring geus anggeus ngagawekeun PR, ade Ira sok tuluy emprak, siga nu atoheun lantaran sok terus dipangmacakeun dongeng. Kacipta mun kuring pindah, kuring kudu papisah jeung ade Ira. Meureun kuring bakal leungiteun ku anu ngajemput di lawang panto, meureun ade Ira bakal nananyakeun. Basa pere sakola ge kuring ka imah nini di Cicalengka, mamahna ade Ira kudu hayoh nelepon ka kuring, malah menta dipangdongengkeun dina telepon. Ari dongengna mah pira ge sakadang peucang jeung sakadang kuya, paling ge ukur tilu dongeng nu kuring apal, jeung nu aya dina buku ge eta keneh eta keneh. Duka teuing kunaon
atuh ade Ira resep resep teuing dipangdongengkeun ku kuring, padahal mamahna ge osok ngadongeng. Ngeusian imah teh geus aya kana dalapan taun mah, kitu teh saur mamah, mimiti ngeusian imah teh waktu kuring kakara umur dua taun, nya meureun saumur jeung ade Ira ayeuna. Gues loba kajadian nu kuring inget keneh, asana waktu kuring kelas hiji, usum ngijih, ka imah teh aya bangkong leutik, bancet tea. Anclog-aclogan, ngadeukeutan kuring nu keur anteng lalajo televisi, barang katingali kuring ngajerewet tarik, bari ngejat, jedak teh sirah ngadagor korsi, atuh puguh kuring beuki ngajerit. Mamah sareng Apa ngajol, reuwaseun, disangkana aya naon. Kuring tutunjuk kana bancet, jeung ngusapan tarang nu buncunur balas tidagor. Apa ngoer bancet ku sapu nyere, ari Mamah mah ningalian tarang, terus ngusapan. Kuring ceurik teh rada lila, eta tuda nyeri tarang, ku Mamah dibalur ku beas cikur meunang ngarendos. Kuring sare dina pangkonan Mamah.
Aya kajadian lucu, harita subuh, kuring ge sare keneh, ti kamar mandi Mamah ngajerit, Apa nu nuju netepan subuh ge reuwaseun, nepi ka solat ge ebat. Kuring ge hudang da kagandengan ku Mamah nu ngagedoran panto kamar mandi. Sugan teh aya naon, sihoreng aya cacing di kamar mandi. Mamah mah barang panto dibuka teh tuluy ngabret kaluar bari bubulucunan pinuh ku sabun. Mun inget kadinya sok seuri sorangan, mamah ge sok gumujeng, komo Apa mah sok tuluy ngaledek ka Mamah bari ngehkey. Saur Mamah pangna sieun ku cacing teh pedah keur leutik Mamah kungsi cacingeun.
Nu dipikabeurat sejenna, eta ari poe Minggu pasosore, kuring sok ngaji di masjid, ari indit atawa balik sok bareng jeung Heri, dibonceng kana sepedah. Nepi ka babaturan mah ngajangjaruhkeun majarkeun kuring jeung Heri teh bobogohan, pasangan ideal cenah. Dijangjaruhkeun kitu teh kuring sok ambek, jejebris, tapi ari indit atawa ari balik teu bareng jeung Heri teh asa aya nu leungit, antukna keukeuh we sok silih tungguan. Heri teh sakolana kelas hiji di SMP, tadina di SD nu sarua jeung kuring, sok bareng kana mobil jemputan nu sarua deuih. Ari keur kuring mah aya untungna sosobatan jeung Heri teh, mindeng loba nanyakeun pelajaran. Nu karasa Heri teh tulaten pisan mun mere nyaho pelajaran. Da manehna mah kaitung murid nu nyongcolang, keur di SD ge sok jadi juara bae. Ceuk Mamah ge alus boga babaturan siga Heri mah, pinter jeung bageur. Buukna galing, jangkung ngan rada hideung pakulitanana. Kungsi dina maen drama basa acara Agustusan kuring dipasangkeun jeung Heri, atuh babaturan mani ear jeung suat suit sagala. Dramana niru-niru lenong bocah, caritana kuring jeung Heri jadi pasangan suami istri.
Loba kajadian nu kasaksian di imah ieu, nu jadi kenangan manis, keur kuring mah moal kapopohokeun. Kabayang keneh ngaclogna bancet, Apa ngoerkeun ku sapu sanyere, tempatna kuring tidagor. Tuh dina tangga eta kuring sok ngalangeu, diuk dina titincakanana, tangga ka luhur ka tempat pamoean. Ari Heri sok diuk dina jojodog bari mukaan buku. Geus baku Heri mah mun ka imah teh sok mukaan buku ensiklopedi Indonesia atawa buku seri ilmu pengetahuan sejen. Apa nu sok meulian buku tehm majarkeun bacaeun kuring mun geus gede.
Tah palebah dieu kuring sok dadagangan mangsa kuring keur sakola TK, kungsi Mamah ngagambreng nyeukseukan pedah kuring corat coret ku spidol dina tembok deukeut kamar mandi. Ari ayeuna naha imah rek dijual sagala, jeung kudu pindah deuih. Kungsi eta ge nanya ka Bi Saroh, sugan aya beja naon alesanana pang kudu pindah, Bi Saroh kekepehan teu apal, kalah malik nitah nanya ka Mamah atawa ka Apa. Eta ge da kungsi nanya ka Mamah ari jawaban Mamah teh engke ge mun Rere tos ageung pasti ngartos, ari nanya ka Apa jawabanana teh taroskeun we ka Mamah. Jawabannana asa teu pararuguh, ari maksa ka Mamah teu biasa deuih. Kahayang teh bejaan we alesanana nu asup akal keur pantar kuring nu kakara umur sapuluh taun, sabelas jalan. Sabenerna mah teu hayang sakabeh pasoalan kolot kuring nyaho, kalieur-lieur, tapi pan ari soal pindah imah sakuduna kuring nyaho alesanana. Nu pangdipikasieun teh lamun kudu pindah sakola, mangkaning tereh ulangan naek ka kelas genep. Kacipta pungak pinguk di sakola anyar, euweuh kawawuhan hiji hiji acan, kumaha mun aya tanyakeuneun, mangkaning jauh jeung Heri. Ari nanya ka Apa sok teu jelas nerangkeunana, da nganggap kuring teh siga mahasiswa nu geus sagala nyaho. Mun nanya ka Mamah kalahka cerewedna, antukna kuring sok keuheul sorangan.
Tadi isuk-isuk, Mamah katingali tos kuramas, ngagaringkeun rambut ku anduk bari ngadagoan kuring mandi. Ari rek indit pisan ka kantor Mamah ngarawel plang tulisan imah rek dijual, tuluy diasupkeun kana wadah runtah. Kuring ngahuleng sakeudeung, tuluy ngagabrug Mamah, kuring ceurik bakat ku atoh, teu tulus pindah. Indit ka sakola teh karasa hegar, sugema, euweuh kahareneg, hayang buru-buru panggih jeung Heri, hayang ngagorowok teu tulus pindah. Apa mah ningali kuring ceurik teh tuluy ngusapan, henteu ari cumarita mah. Teu, teu hayang tatanya kunaon eta plang dipiceun kana wadah runtah. Nu puguh mah atoh we nu aya.
(Dimuat dina Majalah Mangle No.2201, 1-7 Januari 2009)


c: text/html

text:
Hasil Pencarian
Hasil pencarian untuk kata kunci leuwi (47)
- Geus nepi kana UganaKu Dédé Kosasih
17 Aug 2005 - 10:27 am
Hiji peristiwa 'monuméntal' geus diguratkeun ku mangsi emas dina leunjeuran sajarah bangsa Indonésia, nyaéta ku lumangsungna pilprés kalayan suksés, aman, langsung tur démokratis. Hasilna, pada-pada kasaksén yén SB. Yudhoyono resmi jadi papayung agung bangsa Indonésia 2004-2009, sabada nyangking mandat rayat dina Pilprés II dina tgl 20 Séptémber 2004. Nya ieu meureun geus nepi kana ugana téh. Mungguh cék Bah Usin téa mah geus jadi guratan nasib jeung takdir hiji mahluk luyu jeung tutulisan ti Loh Mahpudna.
Geus nepi kana ugana. Ieu ungkara téh bet jadi ngahudang tineung. Jol ras baé inget kana kapercayaan kolot urang baheula, ngeunaan uga. Ari uga dina konsépsi masarakat Sunda raket patalina jeung sistim kapercayaan minangka tujuman (ramalan) parakaruhun baheula utamana kana parobahan sosial politik nagara nu bakal datang. Sakumaha nu kaunggel dina: uga Bandung, uga Galunggung, uga Banten jeung uga Kawasén. Upamana, cék uga Galunggung, cenah: Sunda bakal nanjung mun pulung geus turun ti Galunggung.
- Sarsilah Ngaran Patempatan Di Tatar SundaÉséy Dédé Kosasih
17 Aug 2005 - 10:22 am
Oléh-oléh Priangan dilingkung gunung
Majalaya, Soréang, Banjaran Bandung...
Sempalan lagu "Borondong Garing" di luhur téh ngandung déskripsi sawatara ngaran tempat nu aya di Tatar Sunda. Demi nataan ngaran-ngaran tempat téh ilaharna sok disebut toponimi. Nurutkeun kajian folklore, toponimi téh bagian tina élmu onomastika (onomastics), anu ulikanana ngawengku di antarana baé: méré ngaran jalan, ngaran atawa jujuluk jalma, ngaran kadaharan, ngaran bubuahan kaasup asal-usul (legénda) ngaran hiji tempat dumasar kana 'sajarah' ngajanggélékna.
- Poyok UngkalÉséy Dédé Kosasih
17 Aug 2005 - 10:19 am
Ungkal téh lembur di wewengkon Conggéang, Sumedang. Mun Maronggé sohor ku pélétna. Ungkal mah kaceluk ku poyokna. Kapan aya nu disebut poyok Ungkal. Paribasa, tukang cegékan urang Ungkal mah.
Naha bener kitu éta téh? Sigana, puyak-poyok mah saréréa gé osok. Naha urang Ungkal naha urang Tagogapu, sahanteuna kungsi moyok. Ngan, poyokna kawas kumaha?
Rada nenggang ti nu séjén. Urang Ungkal miboga tradisi anu mandiri tumali jeung carana ngedalkeun pamoyokna kalawan simbolis. Ari eusi pamoyokna biasana tara leupas tina kekecapan anu lega rambat kamaléna. Ana pok moyok, bet teu jiga-jiga.
- PAPAGON HIRUP URANG SUNDA YANG BERSUMBER DARI KEARIFAN BUDAYA CIANJUROleh : H.R. Hidayat Suryalaga
28 Jun 2005 - 2:31 pm
Berkisah tentang wilayah Cianjur, akan membawa kita kembali ke masa-masa awal, ketika kearifan para leluhur Tatar Cianjur sangat mewarnai pandangan hidup dan memberi arah perjalanan peradaban masyarakat Tatar Sunda pada umumnya. Keadaan ini terjadi terutama ketika dayeuh Cianjur ditentukan sebagai Ibu Kota Karesidenan Priangan (tahun 1816 s/d 1864 M)*). Untuk menentukan suatu tempat menjadi ibu kota Karesidenan, tentu setelah diadakan penelitian yang cermat mengenai potensi yang dikandung wilayah tsb. Pontensi itu mungkin saja di berbagai bidang, yang pada masa belum lama berselang disebut kajian berdasarkan ipoleksosbudhankam - religi serta pada masa otonomi daerah seperti sekarang mengacu kepada Visi dan Misi Prov. Jawa Barat tahun 2010 dengan 6 core kebijakan.
- Landong Baeud 1Ku : M. Nana Munajat Dahlan
3 Apr 2005 - 10:26 am
Ceuk kolot mun lalajo wayang golek poma ulah balik mun ki dalang can cacap nutugkeun carita. Mun di pungpang atawa ngalanggar kana eta caritaan bakal dipegat ku sandekala.
Eta oge lain teu inget kana eta caritaan, balik soteh inget kana dagangan nu kudu diiderkeun ka pasar subuh-subuh. Matak Jang Usro maksakeun balik jam dua welas peuting dina tengah garapan dalang.

robotstxt: allowed

filter: keep


text:
Ka jalma kalawan galur panon komputer, Iris nawarkeun leuwih ti sagala filter aplikasi lampu bulao séjén.
Uros BoleKomputer galur sufferer panon, pangadeg GLARminŸ - sumber info kanyamanan panon PC.
Iris mah lebet kana software pikeun ngatur kuring kacaangan na warna layar MacBook. Abdi bogoh kumaha basajan éta pikeun meungpeuk lampu bulao ngabahayakeun acan pilihan canggih aya teuing méré kuring malah beuki pilihan keur nyieun husus nalika kuring ngarasa kawas éta. Kuring nyarankeun Iris ka dulur anu ngagunakeun komputer pikeun ngabantu ngajaga panon maranéhanana sarta rhythms circadian.
Gary KirwanNU nGADEGKEUN BiohackersLab.com - Ngajalajah poténsi pinuh anjeun
Abdi bogoh Iris tur salawasna geus dinya ngajalankeun dina komputer kuring. Eta blok lampu bulao hadé ti gelas goofy, méré kuring kontrol lengkep leuwih tampilan layar abdi na ogé alamat resiko kaséhatan Lesser dipikawanoh kawas laju surem, sorotan tur leuwih.
Ryan MunseyCo-pangadeg The Leuwih alus Project Asasi Manusa. Anggota Kaséhatan Déwan Kabugaran nu Gedong
Sarerea anu ngagunakeun komputer utamana magrib saméméh saré bakal ngarasa bédana. aplikasi ieu sacara harfiah bisa ngarobah kabiasaan saré anjeun. Kuring jeung coworkers kuring boga aplikasi dina sadaya alat kami nganggo. Gampang ngagunakeun - Butuh menit pikeun nyetél.
Simeon DanevFull-waktu Akuntan sarta freelancer
Aku bener senang nu ieu bisa manggihan Iris. Ieu direngsekeun lieur na sare kuring isu. Salaku IT Project Manager I méakkeun loba waktu salila poé dina PC na alat nu bagerak sangkan éta bener penting pikeun kuring mun boga software nu mere kuring kamampuhan pikeun kadalikeun jumlah bulao dina sadaya alat! Iris manten anu teu ngan éta. Ieu mantuan anjeun jang nyokot rests jeung ngurangan galur panon. Téh mangrupa software hébat sarta Kuring geus maké éta pikeun leuwih sataun. Kuring geus dianjurkeun ka sadayana kolega kuring jeung kalobaannana anggo eta sadaya waktu! Congrats na hatur nuhun Kang Maman pikeun nyieun software ieu Heboh.
Nikolay RayanovIntegrasi Project Manager dina SAP Ariba
Ieu kabeh ngeunaan lampu! Belanja leuwih ti 10 jam sapoé di hareup komputer ieu sakaligus mangrupa perjuangan pikeun panon kuring, Tapi saprak Iris sumping sapanjang, panon ngagaduhan leuwih hadé tur lega. Telat jam gawé PC henteu mangaruhan sare deui. Kuring jujur ââmoal bisa ngabayangkeun hirup abdi tanpa ayeuna. Aya ogé hiji carita pribadi metot balik asal aplikasi nu, nu éta rada mereun mun kuring. Hatur nuhun Kang Maman Georgiev pikeun datang nepi kalayan larutan berharga ieu! Pisan mangpaat jeung Heboh! Ãta Iris.
Svetlana TonevaDropshipping dunya
Iris nyaeta kudu keur unggal profésional anu spends loba waktu di hareupeun komputer, hususna peuting. Naha diri ni'mat sarta meunang leupas tina headaches sarta nyegah galur panon.
Danail DonchevNU nGADEGKEUN FortuneLords.com - Hiji tempat keur latihan pamasaran digital tingkat salajengna.
I dipaké pikeun geus loba galur panon sakumaha Abdi méakkeun kalolobaan waktos abdi di hareup komputer kalawan sababaraha monitor, boh di karya atawa di imah.
Sanggeus Kuring geus manggihan Iris I dimimitian maké éta dina sagala komputer mah dianggo ku.
Iris anu gampang ngagunakeun, Anjeun bisa ngarasa galur panon ngurangan sarta saré siklus normalisasi di ngeunaan hiji minggu (bisi kuring).
Tetep nepi ka alus karya Daniel!
Yassen YotovSalah sahiji nu mimiti Iris. Anjeunna bener hayang kuring ngagunakeun poto ieu
Hatur nuhun pikeun nyieun Iris, Daniel!
Kuring keur ngagunakeun eta pikeun duanana abdi pribadi tur kerja kuring PC na éta super mangpaat. panon abdi anu ngahatur nuhun! Pikeun sodara anu teu percanten ka software ieu, lamun diusahakeun eta maneh moal kasampak deui monitor tanpa eta!
Hristiyan StoilkovKamekaran Manajer pasar di Sony Mobile
Abdi pamekar ku beurang janten museurkeun Iris sanggeus maca hiji Quora Obrolan ngeunaan basa programming. Maca eta kecap dijieun kuring ngarasa ieu sempet ngagaduhan janten hiji sapotong elegan jeung canggih tina software na memang éta! Kuring diundeur dinya teras nahan eta pikeun digawe geuwat, mun manfaat kuring! Kuring ngarasa kirang capé kiwari jeung otomatis karya / sésana sampurna meets kedah ka karya jadwal hadé.
Cosimo D'Amicisélmuwan Data tur The jalma munggaran anu meuli Iris
panon abdi teu jadi capé sanggeus loba jam gawe dina komputer anu aranjeunna henteu beureum jeung kuring sanajan poho mun teu ngagem gelas kuring. produk éndah! Nyaan ngahargaan naon Iris tuh ku panon kuring. hatur nuhun, iris! hatur nuhun, Daniel ð
Boris BachevPangusaha
Kuring dites loba program sarta Iris éta pilihan abdi nu dipikahoyong sanggeus kuring nempo ieu basajan tur elegan. Cai mibanda loba pilihan pikeun kustomisasi kiwari. Pikeun programming penting teu ngan istirahat panon tapi nyandak putus ka sadaya bagian awak. Ngagunakeun hawa warna nurutkeun timezone ngabantuan kuring tetep siklus saré kuring di pariksa, nu perlu hayu awak ngahasilkeun melatonin jeung nyegah sagala diurutkeun kasakit, hususna keur jalma kawas kuring nu resep pikeun mungsi dina peuting.
Andrew BillerProgrammer senior (Brazil)
Abdi bogoh aplikasi ieu!
Martin EvstatievSenior System Administrator dina DB Schenker
Aya nanaon hadé ti Iris, sabenerna. Jigana téh mangrupa must for everyone anu ngagunakeun komputer tur mangrupakeun paduli kaséhatan. sapotong ieu software sabenerna ningkat kahirupan kuring!
barina Kozarovajawara silat tos Ruby Programmer
abdi bogoh ka anjeun <3
Ralitsa Stoikovakabogoh kuring sarta Future Pamajikan
Pas kuring dimimitian software nu, robah di ieu langsung dirasakeun sarta tegangan dina panon kuring nalika karya abdi kalayan komputer turun ka minimum. Ku kituna Kami ngahatur nuhun pikeun naon nu tos dijieun. Tetep dina kalawan gawé alus Anjeun :)
Stefan AngelovAhli jualan
Kuring maké Iris kana sagala komputer kuring jeung am pisan bersyukur pikeun karya Anjeun! Lajengkeun.
Georgi Evtimovproduk ilmiah manajer di Verder
Cinta kumaha basajan ayeuna teh dijieun pikeun Linux Ubuntu. produk hébat. Tetep nepi karya alus!
kristyan Duba
Kuring make méakkeun loba wayah di internet kusabab pakasaban abdi. Kuring keur ngagunakeun Iris sareng sadaya alat abdi sarta Kami pisan senang jeung eta. Kawas kalolobaan jalma IT Kuring manggihan masalah panon na Iris ngabantuan pisan. Kuring nyarankeun eta!
Rosen PanayotovCEO na NU NGADEGKEUN Pana Media
Nalika kuring mimiti make Iris I ieu kaget on kumaha eta fungsi éta dijieun hal pisan gampang pikeun kaséhatan mah panon abdi. Kuring tungtungna bisa ngarasakeun ngagunakeun alat abdi wanoh wengi tanpa eyestrain.
Timur OsmanovicPoto Editor ti Bosnia jeung Hérzégovina
Kuring ieu dipake dina proyék ageung dugi telat wengi. Kuring ngarasa efek ngabahayakeun lampu bulao dina panon kuring. Pas kuring mimiti ngagunakeun Iris, ahéng, Kuring teu ngarasa sagala pangaruh ngabahayakeun kana panon kuring sarta kuring geus mutuskeun pikeun ngagunakeun Iris permanén.
Kuring ukur nyarankeun Iris pikeun panangtayungan panon na hatur nuhun Kang Maman Georgiev pikeun nyieun hiji software sapertos Heboh.
Md. Mashud RanaWeb pamekar ti Bangladesh
Kuring geus maké Iris pikeun ngeunaan hiji minggu na bener ngarasakeun eta.
panon abdi anu jadi leuwih santai dina prasetél Kaséhatan jeung maranéhna moal deui kaduruk sanggeus sababaraha jam tina tulisan atawa surfing net sakumaha aranjeunna dipaké pikeun.
Abdi bogoh ka prasetél Programming pikeun reversing kelir layar kuring sangkan abdi tiasa gaduh téks lampu dina latar hideung bari, jeung Reading prasetél nyaeta gede pikeun nyoplokkeun surem tur calming handap layar ka grayscale. pisan reureuh.
Hatur nuhun nyieun pikaresepeun sapertos, program mangpaat. panon abdi hatur nuhun teuing!
Janell Smithnu nulis
Salaku hiji dokter mata, Kuring nempo loba pasien nu ngawadul ngeunaan galur panon tina pamakéan komputer.
Program Iris geus sumberdaya gede pikeun kuring pikeun mantuan pasien ieu.
téhnologi lingkungan euyeub dinten ieu merlukeun tingkat luhur waktu layar pikeun digawé ogé sarta rekreasi.
Henteu ngan teu ka software Iris ngabantu jalmi rata saha di hareupeun a layar sadayana dinten, tapi geus mangrupa unsur nu ésénsial pikeun manajemén ti cacad visi pakait sareng tatu otak, geger otak, sarta penderita stroke.
Kamampuh ngaropea jumlah cahaya biru geus diwenangkeun loba pasien pikeun ngeset jumlah pasti cahaya biru ngaktipkeun aranjeunna pikeun meunangkeun deui maké komputer.
Ieu bisa hartosna bédana antara balik deui ka dianggo saatos hiji tatu atawa acara.
Dr. Chad EdmondsOptometrist
Iris téh cukup ku hiji changer kaulinan. Salaku editor pilem I cicing hareupeun layar komputer pikeun luhur tina 14 jam per poé, sarta Iris ayeuna dipasang dina unggal mesin I nganggo. Geus drastis ngurangan kacapéan panon na geus miboga éfék masif on pangabisa ka angin handap peuting ku ngagunakeun modus sare. Abdi teu bisa hirup tanpa eta.
Zack ArnoldNU NGADEGKEUN Optimalkeun sorangan
Salaku jalma anu spends leuwih ti 16 jam di hareup sababaraha mintonkeun, Abdi manggihan maké Iris pisan cageur. panon abdi teu capé sabab dipaké pikeun jadi jeung kuring dieureunkeun maké lawon artificial. Kuring ngan teu kedah aranjeunna deui.
Borislav Borisovsobat Heboh sarta Produk Kategori Asisten di Videolux nyekel
Daniel tuh hiji pakasaban endah kalawan software Iris na. Anjeunna geus nempatkeun jadi loba gawé kana eta sarta anjeun bisa nempo hasil. panganteur ieu intuitif jeung pisan gampang ngagunakeun. Iris geus mantuan kuring megatkeun watek goréng tinggal nepi telat ku nyoplokkeun lampu bulao. Kuring make Iris dina laptop kuring na dina telepon abdi. Tetep nepi karya hébat Daniel!
Svetoslav MarinovOrbisius na qSandbox NU NGADEGKEUN
Sateuacan ngondang Dany ka podcast kuring, Kuring geus ngan maca ngeunaan Iris on Facebook. Tapi sanggeus ngadéngé carita, Kuring mutuskeun pikeun nyobaan langsung. pakasaban nu biasa kuring kapaksa kuring belanja 9-10 jam sapoé di hareup monitor a (atawa dua), jadi kuring yakin yen software bakal mantuan. Sanggeus masang Iris mini pikeun uji rusuh, Kuring geuwat nempo bédana dina dua dinten jeung ngagunakeun eta kantos saprak. kituna, Kuring terus nyarankeun App jeung Dani urang advises pikeun panangtayungan kaséhatan keur kulawarga kuring, babaturan, kolega, jeung pengikut. Badag hatur nuhun sarta tetep nepi karya hébat!
Georgi NenovPangadeg sarta Inangna dina The Superhuman Podcast
Kuring geus maké Iris pikeun leuwih sataun ayeuna sarta biasa geus a changer game lengkep! Kalawan podcasting urang jeung ngajalankeun hiji bisnis wellness online, Abdi teu muhrim kana layar waktos na Iris ngabantuan kuring boga panon fresher di ahir dinten na kirang kacapean, nu ngidinan kuring pikeun bobo hadé tanpa nyerep sagala lampu bulao toksik dina soré. Hatur nuhun Iris keur solusi ieu luar biasa tur éféktif!
Josh Trentwellness Influencer. NU NGADEGKEUN wellness Angkatan
Iris leuwih ti ngan software a. Iris bisa ngarobah kahirupan sapopoe anjeun. Iris ieu dijieun kalayan loba gairah sarta perawatan. Ngaliwatan pembuatan of Iris, Daniel dibuktikeun yén nalika kavling miara tur cinta ditunda kana proyék a, janten salah bisa admired. rasa nya ku gairah jeung komitmen nyaeta hal mun admire salaku sakabeh. Kuring make Iris kana sakabéh PCS mah leuwih dua taun. Kuring sapinuhna ngarojong proyék endah ieu jeung ka ngajengkeun jeung ngamajukeun prestasi na, Iris geus jadi ikon ngadeg dina lagu lomba saperti fitur dina kuring drift lomba mobil.
Pariksa deui kaluar jeung ningali bédana éta bakal nyieun pikeun anjeun ayeuna sarta di taun kahareup!
Niko StefanovKumalayang racer di tim balap Quergang


text:
Kailhaman nu Urang Bangla di Pakistan WétanTanggal 21 PéEbruari dipiéling poé basa indung internasional (mother tongea). Ditetepkeun ku UNESCO, badan dunia widang atikan jeung kabudayaan, dumasar kana usulan urang Bengali nu tadina ngahiji jeung Pakistan. Urang Bengali boga nagara sorangan, anu pangjurungna di antarana alatan mibanda basa étnik nu masih kénéh hirup.
BUDAYA, kaasup basa, boga kakuatan rohaka keur ngahontal udagan pulitik. Urang Bangla (Bengali) séké sélér (étnis) nu dumuk di nagara Bangladés, taun 1952 bisa ngabuktikeun budaya bisa dipaké ngagedurkeun sumanget pikeun bajuang ngahontal kamerdékaan. Lima taun bajuang, urang Bangla ahirna bisa jadi bangsa nu merdéka. Tanah urang Bangla, kungsi jadi bagéan nagara Pakistan. Urang Bangla teu bisa laluasa maké jeung mekarkeun budayana sorangan, kaasup dina basa. Basa Bangla disengker, teu dimenangkeun digunakeun. Dina komunikasi sapopoé, urang Bangla ulah maké basa indungna. Ku pamaréntah Pakistan anu ditetepkeun jadi basa nasional téh basa Urdu.
Maksud pamaréntah Pakistan sangkan urang Bangla poho kana banda budayana sorangan jeung kana jati dirina. Basa téh cicirén hiji bangsa. Ku teu tara dipaké, Pakistan ngaharepkeun lila-lila urang Bangla bakal poho dirina téh béda jeung urang Pakistan. Mun geus kitu, kahayang misahkeun manéh atawa merdéka bakal pareum sorangan.
Démontrasi di Universitas Dhaka
Dina kanyataanana tétéla henteu kitu. Urang Bangla dijejeran ku mahasiswa, di Tugu Marthir nu pernahna di Universitas Dhaka, tanggal 21 Pébruari 1952, meredih sangkan basa Bengali dijadikeun basa nasional. Urang Bengali teu narima, pamaréntah Pakistan netepkeun basa Urdu, basa étnik urang Urdu, dijadikeun hiji-hijina basa nasional. Harita, mahasiswa lima urang tiwas alatan ditémbak ku pulisi, jeung réa nu tatu. Pamaréntah Pakistan ahirna nyatujuan kana pamaredih urang Bangla nu nyicingan Pakistan beulah wétan. Ku pamaréntah Pakistan, basa Bangla dijadikeun basa nasional, kawas basa Urdu. Tina kituna, Pakistan téh mibanda dua basa nasional: basa Urdu jeung bangsa Bangla.
Najan pamareding geus disatujuan ku pamaréntah Pakistan, unggal tanggal 21 Pébruari, urang Bangla angger ngarumpul di Tugu Marthir. Anu diperedihna ayeuna mah lain hayang diakuna basa Bangla ku pamaréntah Pakistan, tapi hayang misah ti Pakistan, lantaran ngarasa séké sélér, budayana, béda jeung bangas Urdu nu keur cumarita di Pakistan.
Taun 1971 tanggal 29 Maret, sanggeus bajuang sakitua lilana, urang Bangla akhirna misah ti Pakistan sarta ngadegkeun nagara sorangan, nagara Bangladésh, nu hartina tanah urang Bangla. Antara tanah bangsa Urdu, di Pakistan Kulon jeung tanah bangsa Bangla, di Pakistan Wétan, dipisahkeun ku wewengkon nu kabawah ka nagara India.
Lahirna Poé Basa Indung Internasional
Duapuluh lima taun ngadeg nagara Bangladésh, taun 1996, dua urang Bangladésh, dirojong ku sababara urang ti nagara séjén, ngusulkeun ka PBB sangkan tanggal 21 Pébruari dijadikeun poé basa indung internasional. Dina sidang Umum UNESCO tahun 1999, usulanana téh ditarima. Tanggal 17 Pébruari 1999, UNESCO netepkeun tanggal 21 Pébruari jadi Hari Bahasa Ibu Internasional.
UNESCO ngahariwangkeun pisan basa indung hiji mangsa mah bakal musnah. Kanyataan nuduhkeun, nu maraké basa indungna beuki dieu beuki ngurangan, kadeseh ku basa Nasional jeung ku basa Internasional. Masarakat mandang asa teu perlu jeung teu penting kudu bisa basa indung teh. Anu payu dina pakumbuhan nu leuwih lega mah basa nasional jeung internasional.Dumasar panalungtikan David Crystal sarta ditulis dina buku Language Death (Kematian Bahasa), dina jero saratus taun ka hareup, tina 6.000-an basa nu aya di dunya kiwari nu masih kénéh dipaké, diperkirakeun 50 tepi ka 90 persén bakal musna. Ngandung harti, dina taun 2100 nu ngari 600 basa indung, nu séjénna mah geus kari ngaran. Dina édisi katilu Atlas of The World’s Languages in Danger nu digelar ku UNESCO, diebutkeun di dunya kiwari aya 2.500 basa indung keur nujul kana kamusnahan lantaran mimiti ditaringgalkeun ku séké sélérna sorangan jeung geus henteu dipaliré deui. Ari di Indonésia, aya 147 basa indung nu kaancam tumpur téh, kaasup basa Sunda jeung basa Jawa.
Teu sarua
Béh dieu masarakat dunya sadar basa indung (mother tongué) henteu idéntik jeung basa séké sélér, basa daérah, atawa basa étnik. Anu disebut basa indung téh basa nu pangmimitina dipikanyaho jeung digunakeun ku hiji jalma, ari basa daérah atawa basa séké sélér, basa nu ngan ukur digunakeun ku hiji séké sélér, henteu dipaké ku séké sélér séjén. Di Bangladésh mémang basa indung téh idéntik jeung basa séké sélér, komo deui basa Bengali dijadikeun basa nasional. Di urang mah béda deui, lantaran basa nasionalna teu maké basa séké sélér, tapi maké basa Melayu. Eta sababna, barudak di masarakat Sunda, kaasup di padésaan, lain ukur di pakotaan, loba nu basa indungna basa Indonésia, lain basa Sunda. Ku kituna, kuduna, nu merenah jeung pas mah, basa séké sélér, basa étnik, lain basa indung. Sababaraha nagara geus ngusulkeun ka UNESCO sangkan istilah Hari Bahasa Ibu (mother tongue) diganti ku istilah basa étnik, étnic tongue, lantaran anu diperjoangkeun ku urang Bangla diakuna basa étnik urang Bangla, lain basa indung.


text:
Anda ingin usaha bisnis pulsa, ingin buka kios pulsa / counter pulsa? Silahkan anda daftar di salah satu server pulsa disamping kiri blog ini.
Anda cari server pulsa all operator murah, distributor pulsa termurah, all operator pulsa, pulsa elektrik murah, pusat pulsa murah, master dealer agen pulsa, jual beli pulsa murah, multi chips pulsa murah, pusat pulsa murah, token pln murah, server ppob murah, games online murah, server pulsa termurah dan pusat all operator termurah, telkomsel, indosat, XL, Simpati, Kartu AS, Mentari, IM3, Starone, Three, Axis, Flexi, Esia, Fren, Hepi, Smart dan Ceria, Kami melayani transaksi member pulsa di seluruh indonesia
Server pulsa elektrik pulsa murah all operator multi chips master dealer agen pulsa distributor pulsa termurah cepat dan aman. Telkomsel (Simpati, Kartu AS), Indosat (Mentari, IM3), XL, Starone, Three, Axis, Flexi, Esia, Fren, Hepi, Smart dan Ceria Murah. Agen jual beli pulsa murah, token PLN, PLN prabayar, tagihan bulanan, games online termurah. Jawa Barat (Jabar), Kota Bogor, Bogor Barat, Menteng, Cilendek Barat, Cilendek Timur, Curug, Curug Mekar, Semplak, Bubulak, Situ Gede, Balungbang Jaya, Margajaya, Loji, Sindangbarang, Gunungbatu, Pasir Mulya, Pasir Jaya, Pasir Kuda, Bogor Selatan, Bondongan, Cikaret, Empang, Batutulis, Cipaku, Lawang Gintung, Pakuan, Mulyaharja, Pamoyanan, Ranggamekar, Genteng, Muarasari, Harjasari, Kertamaya, Bojongkerta, Rancamaya, Bogor Tengah, Pabaton, Paledang, Gudang, Cibogor, Ciwaringin, Kebon Kelapa, Panaragan, Babakan Pasar, Babakan, Sempur, Tegal Panjang, Bogor Timur, Tajur, Sukasari, Baranangsiang, Katulampa, Sindangrasa, Sindangsari, Bogor Utara, Cibuluh, Tegal Gundil, Bantarjati, Tanah Baru, Cimahpar, Ciluar, Ciparigi, Kedunghalang, Tanah Sareal, Tanah Sareal, Kebon Pedes, Kedung Badak, Kedung Jaya, Kedung Waringin, Sukadamai, Sukaresmi, Cibadak, Kencana, Mekarwangi, Kayumanis. Bisnis pulsa elektrik murah, all operator multi chips.
Server pulsa elektrik pulsa murah all operator multi chips master dealer agen pulsa distributor pulsa termurah cepat dan aman. Telkomsel (Simpati, Kartu AS), Indosat (Mentari, IM3), XL, Starone, Three, Axis, Flexi, Esia, Fren, Hepi, Smart dan Ceria Murah. Agen jual beli pulsa murah, token PLN, PLN prabayar, tagihan bulanan, games online termurah. Jawa Barat (Jabar), Kabupaten Bogor, Babakan Madang, Babakan Madang, Bojong Koneng, Cijayanti, Cipambuan, Citaringgul, Kadumangu, Karang Tengah, Sentul, Sumur Batu, Bojonggede, Bojong Baru, Cimanggis, Ragajaya, Rawa Panjang, Susukan, Waringin Jaya, Pabuaran, Bojong Gede, Kedung Waringin, Caringin, Caringin, Ciderum, Ciherang Pondok, Cimande, Cimande Hilir, Cinagara, Lemah Duhur, Muarajaya, Pancawati, Pasir Buncir, Pasir Muncang, Tangkil, Cariu, Babakan Raden, Bantar Kuning, Cariu, Cibatu Tiga, Cikutamahi, Karya Mekar, Kuta Mekar, Mekarwangi, Sukajadi, Tegal Panjang, Ciampea, Benteng, Bojong Jengkol, Bojong Rangkas, Ciampea, Ciampea Udik, Cibadak, Cibanteng, Cibuntu, Cicadas, Cihideung Ilir, Cihideung Udik, Cinangka, Tegal Waru, Ciawi, Banjar Sari, Banjar Wangi, Banjar Waru, Bendungan, Bitung Sari, Bojong Murni, Ciawi, Cibedug, Cileungsi, Citapen, Jambu Luwuk, Pandansari, Teluk Pinang, Cibinong, Cibinong, Nanggewer, Nanggewer Mekar, Karadenan, Sukahati, Harapan Jaya, Pondok Rajeg, Desa Tengah, Pakansari, Pabuaran, Cirimekar, Ciriung, Cibungbulang, Cemplang, Ciaruteun Ilir, Ciaruteun Udik, Cibatok 1, Cibatok 2, Cijujung, Cimanggu 1, Cimanggu 2, Dukuh, Galuga, Girimulya, Leuweung Kolot, Situ Ilir, Situ Udik, Sukamaju, Cigombong, Ciadeg, Ciburayut, Ciburuy, Cigombong, Cisalada, Srogol, Tugujaya, Watesjaya, Pasir Jaya, Cigudeg, Argapura, Bangunjaya, Banyu Asih, Banyu Resmi, Banyu Wangi, Batu Jajar, Bunar, Cigudeg, Cintamanik, Mekarjaya, Rengasjajar, Sukamaju, Sukaraksa, Tegallega, Wargajaya, Cijeruk, Cibalung, Cijeruk, Cipelang, Cipicung, Palasari, Sukaharja, Tajur Halang, Tanjung Sari, Warung Menteng, Cileungsi, Cileungsi, Cileungsi Kidul, Cipenjo, Cipeucang, Dayeuh, Gandoang, Jatisari, Limus Nunggal, Mampir, Mekarsari, Pasir Angin, Setu Sari, Ciomas, Ciapus, Ciomas, Ciomas Rahayu, Kota Batu, Laladon, Mekarjaya, Padasuka, Pagelaran, Parakan, Sukaharja, Sukamakmur, Cisarua, Batu Layang, Cibeureum, Cilember, Cisarua, Citeko, Jogjogan, Kopo, Leuwimalang, Tugu Selatan, Tugu Utara, Ciseeng, Babakan, Cibentang, Cibeuteung Muara, Cibeuteung Udik, Cihoe (Cihowe), Ciseeng, Karihkil, Kuripan, Parigi Mekar, Putat Nutug, Citeureup, Citeureup, Gunung Sari, Hambalang, Karang Asem Barat, Karang Asem Timur, Leuwinutug, Pasir Mukti, Puspanegara, Puspasari, Sanja, Sukahati, Tajur, Tangkil, Tarikolot, Dramaga, Babakan, Ciherang, Cikarawang, Dramaga, Neglasari, Petir, Purwasari, Sinar Sari, Sukadamai, Sukawening, Gunung Putri, Karanggan, Gunung Putri, Tlajung Udik, Bojong Nangka, Cicadas, Wanaherang, Cikeas Udik, Nagrag, Ciangsana, Bojong Kulur, Gunung Sindur, Cibadung, Cibinong, Cidokom, Curug, Gunung Sindur, Jampang, Pabuaran, Padurenan, Pengasinan, Rawakalong, Jasinga, Bagoang, Barengkok, Cikopomayak, Curug, Jasinga, Jugala Jaya, Kalongsawah, Koleang, Neglasari, Pamagersari, Pangaur, Pangradin, Setu, Sipak, Tegal Wangi, Wiraraja, Jonggol, Balekambang, Bendungan, Cibodas, Jonggol, Singajaya, Singasari, Sirnagalih, Sukagalih, Sukajaya, Sukamaju, Sukamanah, Sukanegara, Sukasirna, Weninggalih, Kemang, Atang Senjaya, Bojong, Jampang, Kemang, Pabuaran, Parakan Jaya, Pondok Udik, Semplak Barat, Tegal, Klapa Nunggal, Bantar Jati, Bojong, Cikahuripan, Kembang Kuning, Klapanunggal, Leuwikaret, Ligarmukti, Lulut, Nambo, Leuwiliang, Barengkok, Cibeber 1, Cibeber 2, Karacak, Karehkel, Karyasari, Leuwiliang, Leuwimekar, Pabangbon, Purasari, Puraseda, Leuwisadeng, Babakan Sadeng, Kalong 1, Kalong 2, Leuwisadeng, Sadeng, Sadengkolot, Sibanteng, Wangun Jaya, Megamendung, Cipayung (Cipayung Datar), Cipayung Girang, Gadog, Kuta, Megamendung, Sukagalih, Sukakarya, Sukamahi, Sukamaju, Sukamanah, Sukaresmi, Nanggung, Bantar Karet, Cisarua, Curug Bitung, Hambaro, Kalong Liud, Malasari, Nanggung, Pangkal Jaya, Parakan Muncang, Sukaluyu, Pamijahan, Ciasihan, Ciasmara, Cibening, Cibitung Kulon, Cibitung Wetan, Cibunian, Cimayang, Gunung Bunder 1, Gunung Bunder 2, Gunung Menyan, Gunung Picung, Gunung Sari, Pamijahan, Pasarean, Purwabakti, Parung, Bojong Indah, Bojong Sempu, Cogreg, Iwul, Jabon Mekar, Pamagersari, Parung, Waru, Warujaya, Parung Panjang, Cibunar, Cikuda, Dago, Gintung Cilejet, Gorowong, Jagabaya, Jagabita, Kabasiran, Lumpang, Parungpanjang, Pingku, Ranca Bungur, Bantarjaya, Bantarsari, Candali, Cimulang, Mekarsari, Pasirgaok, Rancabungur, Rumpin, Cibodas, Cidokom, Cipinang, Gobang, Kampung Sawah, Kerta Jaya, Leuwibatu, Mekar Sari, Rabak, Rumpin, Sukamulya, Sukasari, Taman Sari, Sukajaya, Cileuksa, Cisarua, Harkatjaya, Kiara Pandak, Kiarasari, Pasir Madang, Sipayung, Sukajaya, Sukamulih, Sukamakmur, Cibadak, Pabuaran, Sirnajaya, Sukadamai, Sukaharja, Sukamakmur, Sukamulya, Sukaresmi, Sukawangi, Wargajaya, Sukaraja, Cadas Ngampar, Cibanon, Cijujung, Cikeas, Cilebut Barat, Cilebut Timur, Cimandala, Gunung Geulis, Nagrak, Pasir Jambu, Pasirlaja, Sukaraja, Sukatani, Tajurhalang, Citayam, Kalisuren, Nanggerang, Sasak Panjang, Sukmajaya, Tajur Halang, Tonjong, Tamansari, Pasireurih, Sirnagalih, Sukajadi, Sukajaya, Sukaluyu, Sukamantri, Sukaresmi, Tamansari, Tanjungsari, Antajaya, Buanajaya, Cibadak, Pasir Tanjung, Selawangi, Sirnarasa, Sirnasari, Sukarasa, Tanjungrasa, Tanjungsari, Tenjo, Babakan, Batok, Bojong, Cilaku, Ciomas, Singabangsa, Singabraja, Tapos, Tenjo, Tenjolaya, Cibitung Tengah, Cinangneng, Gunung Malang, Situ Daun, Tapos 1, Tapos 2. Bisnis pulsa elektrik murah, all operator multi chips.
Bisnis jual beli pulsa, bisnis murah online, bisnis online, bisnis online gratis tanpa modal, bisnis online syariah, bisnis online tanpa modal, bisnis online gratis, bisnis online terpercaya, bisnis rumahan, bisnis sampingan, peluang usaha, forex online trading, forex online charts, forex online rates, forex trading, foreign exchange online, currency converter, forex online, forex online shopping. Bisnis pulsa ini bisa dilakukan kapan saja dan oleh siapa saja mulai dari pelajar, mahasiswa, karyawan, PNS, wirausahawan, pemilik kios, tukang becak, pengangguran dan lain-lain. Bahkan jika Anda seorang ibu rumah tangga sekalipun tetap bisa menjalankan bisnis pulsa ini di sela-sela waktu luang Anda. Karena yang Anda lakukan hanya bermain-main dengan SMS melalui HP yang Anda miliki. Mudah, praktis dan memberikan hasil yang melimpah. Dan jangan lupa harga pulsa di website yang kami rekomendasikan cukup bersaing karena langsung dari distributor pulsa resmi. Dengan demikian Anda akan lebih mudah mengajak orang lain untuk bergabung dan memperoleh margin keuntungan yang lebih tinggi. Atau minimal Anda bisa gunakan untuk isi pulsa hp sendiri. pasti lebih murah. Harga pulsa lebih murah dari counter pulsa dan Anda tidak perlu pergi kemana-mana. Orang relatif akan meninggalkan pulsa fisik karena tidak praktis dan harganya lebih mahal, cenderung memilih yang murah dan mudah. Apalagi kalau bukan pulsa elektrik. Jika Anda tertarik dengan bisnis pulsa, cobalah mulai dari sini. Ribuan dealer dari seluruh Indonesia telah bergabung dengan kios pulsa. Kios pulsa adalah tempat yang BENAR untuk memulai bisnis pulsa elektrik.


text:
Alloh SWT. eta Dzat anu Maha Beunghar anu janji bakal maparin kabeungharan-Na ka manusa. Saha anu bakal dipaparin kabeungharan ku Alloh?, nyaeta jalma-jalma anu nganyatakeun kafaqirannana ka Alloh SWT.
Beunghar anu sajati lain wungkul boga sagala, fakir nu sajati lain ku pedah sagala teu aya. Hakikat beunghar jeung fakir nyaeta aya dina pikiran jeung perasaan. Sedengkeun teu aya deui nu ngabulak-balik pikir jeung perasaan iwal Alloh SWT.
Penjelasan
Alloh ngadawuh dina surat Fathir ayat 15 :
يَٰٓأَيُّهَا ٱلنَّاسُ أَنتُمُ ٱلۡفُقَرَآءُ إِلَى ٱللَّهِۖ وَٱللَّهُ هُوَ ٱلۡغَنِيُّ ٱلۡحَمِيدُ ١٥
"Yeuh manusa!, maraneh teh jalma-jalma anu barutuh ku Alloh, sedengkeun Alloh, nya Anjeunna nu Maha Beunghar, nu Maha Pinuji".
Kabeungharan jeung kafakiran nu sabenerna ukur rarasaan wungkul, sabab loba nu beunghar sagala boga tapi teu weleh ngarasa kurang wae, sagala butuh sagala teu mahi. Aya oge jalma nu teu boga tapi hirupna ngarasa cukup, malah sering syukur kana pamasihan ti Alloh.
Salaku manusa, sarua sok dahar dina hiji meja, laukna sarua, dagingna sarua, nu sejen pada ni’mat tapi aya saurang nu sagala teu ngeunah.
Naon nu pang dipikabutuhna ku urang salaku hamba?, nu pang dipikabutuhna ku urang sarerea nyaeta rohmat jeung karunia Alloh sangkan meunang kabagjaan dunya akherat, butuh jeung fakir ku rohmat jeung pangampura Alloh sangkan dijauhkeun tina siksa jeung laknat.


text:
gambaran
Panongton & Prerequisites
tangtu Outline
Jadwal & waragad
sertipikasi
Bulao jaket wéb aplikasi sabalikna proxy
The Blue Lambang Web Tangtu Aplikasi Reverse proxy dimaksudkeun keur IT professional jaringan anu hayang ngawasaan Chairil Anwar of deploying nu Lambang ProxySG Blue dina modeu proxy sabalikna. Sanggeus completing Tangtu ieu, murid bakal bisa: Ngartikeun proxy sabalikna Terangkeun kaunggulan tina ngagunakeun ProxySG dina modeu proxy sabalikna Identipikasi rupa-rupa deployment proxy sabalikna Ngagambarkeun kumaha ProxySG dina modeu proxy sabalikna handles HTTPS / SSL Konpigurasikeun diteruskeun pikeun proxy sabalikna Jieun kawijakan pikeun kontrol aksés, auténtikasi, sarta mitigasi anceman Troubleshoot nu ProxySG dina modeu proxy sabalikna.
dimaksudkeun pamiarsa
- jaringan IT na professional kaamanan mibanda tanggung jawab pikeun instalasi tur administrasi ProxySG.
Prerequisites
- Parantosan anu Blue Lambang Certified ProxySG Administrator (BCCPA) tangtu.
Tangtu Outline Lilana: 1 Poé
- Bubuka keur Web Aplikasi Reverse proxy
- Ngabalikeun proxy Deployments
- cache
- Kadali aksés sarta Kawijakan auténtikasi
- Ngabalikeun deployment Kaamanan proxy
Mangga nulis ka kami di info@itstechschool.com & ngahubungan kami di + 91-9870480053 pikeun harga Tangtu & sertifikasi ongkos, jadwal & lokasi
Pikeun inpo leuwih lengkep bageur nawaran reureuh di Taros Kami.


text:
Hasil Pencarian
Hasil pencarian untuk kata kunci gapung (6)
- KUJANGSenjata Khas Urang Sunda
17 Jan 2004 - 6:20 am
"...Ganjaran nu belapati, satria santosa iman, Raden teu burung dileler, jimat kujang nu utama, pikeun neruskeun lampah, pangjurung ngapung ka manggung, pamuka lawang ka Sunan. Cangkingan lalaki langit, wangkingan lalanang jagat, wewesen leber wawanen, saratna sapira kujang nanging jadi lantaran, Sunan Ambu mikayungyun, para jawara ngaraksa. Kujang the dipake ciri, pusaka Tanah Pasundan, ciciren gede wewesen, pantang lumpat ngandar jangjang, ngeok eleh ku bikang, saur galur nu cacatur, kujang dua pangadekna..."
- TEMBANG SUNDA LARAS SOROG II
25 Oct 2002 - 4:25 pm
Kelanjutan dari artikel sebelumnya: "TEMBANG SUNDA LARAS SOROG I".
- TATA-TITI DUDUGA PRAYOGA PANYANGREUD KARAHAYUAN KULAWARGAKu: Drs. R.H. Hidayat Suryalaga
13 Jun 2002 - 6:30 am
Urang Sunda tangtos mikawanoh paribasa anu unina: tata-titi duduga prayoga, anu ieu sadayana kawengku ku tatakrama atanapi etika. Dina kahirupan sadidinten etika teh ngurung tilu widang, nyaeta etika religi/agama, etika filsafat sareng etika sosial. Unggal kulawarga kedah narekahan sangkan anggota kulawargana henteu mengpar tina etika anu tilu widang ieu.
- BEREGEJED I
14 Feb 2002 - 4:11 am
Dina kareta api Bandung-Banjar, aya nini-nini diuk pahareup-hareup jeung pamuda.
"Punten wae, Encep, Nini bade tumaros. Dupi Encep teh Roy Marten tea?"
"Sanes, Nini. Abdi mah Uned," tembal si pamuda.
Sanggeus tepi ka Cicalengka, si nini nanya deui, "leres Encep teh sanes Roy Marten?"
"Ituh, disanes-sanes teh. Abdi mah Uned," tembalna deui.
Barang geus tepi ka Ciamis, geus pok deui nini-nini teh nanya, "Encep teh leres Roy Marten, nya?"
"Enya atuh, Nini," tembalna, semu keuheul.
"Tapi," ceuk si nini, "naha nya encep mah teu siga Roy Marten."
- SAWANGAN KANA AJEN INAJEN NU DIKANDUNG DINA KECAP SUNDANumutkeun Leksikografis, Etimologis, Semantis, Heurmanetik
14 Sep 2001 - 12:00 am
Upami dietang kecap Sunda teh numutkeun papayan etimologi aya 25 hartos. Tiasa jadi baris nambihan deui saupami leukeun mapay kamus basa sanesna, upami bae dina kamus Basa Kawi-Perancis, hartos kecap Sunda nya eta Kacida pisan endahna tur hejo ngemploh (Viviane Sukanda Tessier, dina diskusi pengamat Kabudayaan, 1990).


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
28 Oktober 2009
Sensasi Ustad Suha
LAIN sakali dua kali mindeng pagetrengna teh, Ustad Otong jeung Ustad Suha. Pangpangna mah dina perkara prak-prakan solat magrib jeung solat subuh. Ustad Otong keukeuh boga pamadegan dina rokaat panungtung teh, sanggeus itidal kudu maca qunut. Ari nurutkeun Ustad Suha mah sabalikna pisan, nya teu kudu maca qunut. Mangkaning eta dua ustad teh, sapopoena kapeto jadi kapercayaan Mama Iking dina ngawuruk barudak.
Puguh bae matak baluweng anu dialajar. Ceuk Ustad Otong kitu, ari ceuk Ustad Suha mah da geus lain deui. Malah nurutkeun beja ti Si Buruy mah, kungsi sakali mangsa Neng Ratna dibere peringatan ku Ustad Suha; lamun wani-wani nurutan Ustad Otong, hartina putus bobogohan! Kitu cenah. Teuing enya, teuing bohong. Tapi nu eces mah Neng Ratna geus aya kana samingguna tara katingali ngalanto ka tajug. Ceuk sakadang gosip keneh, Neng Ratna teh bingung anu teu manggih tungtung. Sabab bapana keukeuh nitah ngagugu ka Ustad Suha. Ari indungna biluk ka Ustad Otong.
“Mana sih anu kedah digugu sareng ditiru ku abdi teh, Mama?” ceuk Neng Ratna, basa sakali mangsa ngahajakeun nepungan Mama Iking.
“Nilik kana kecapna oge, digugu jeung ditiru teh singketan tina ‘guru’. Tangtu bae anu kudu digugu jeung ditiru mah taya lian guru hidep,” tembal Mama Iking antare naker.
“Sumuhun, apan Kang Otong sareng Kang Suha teh duanana oge guru abdi. Janten, nu mana atuh nu kedah dituturkeun ku abdi?”
“Ari palebah anu kudu dituturkeun mah, sigana Jang Suha. Sabab nyai teh sakeudeung deui oge bakal di-sahkeun jadi pamajikanana. Apan nyai teh geus ditanyaan lin, ku Jang Suha?” “Sumuhun ari palih dinyana mah, abdi teh sasatna calon istri Kang Suha. Namung ari perkawis ajaran mah, apan teu kenging kolusi tea. Sok sanaos Kang Suha calon caroge abdi, tapi abdi mah tetep hoyong terang, netepan versi saha anu leres teh?” Neng Ratna beuki panasaran.
“Yeuh, nyai, ari perkara solat mah, duanana oge euweuh nu salah. Da anu salah mah, tangtuna oge anu teu solat. Tong make jeung bingung sagala, kawas budak kamari sore bae. Tuturkeun weh nu sakira-kirana luyu jeung kayakinan nyai,” tembal Mama Iking.
“Kieu, Mama. Abdi teh ari bogoh mah ka Kang Suha. Namung netepan mah hoyong cara Kang Otong. Kumaha tah upami kitu, Mama?”
“Is, kumaha nyai eta mah. Moal aya nu ngageunggeureuhkeun ieuh. Ceuk Ama oge, boh Jang Suha atawa Jang Otong, da euweuh nu salah ieuh. Ulah nepi ka Nyai ngadadak hayang SSI jeung Jang Otong, da Jang Otong mah geus hahadean jeung Neng Cici. Apan Neng cici oge solatna mah sok nurutan Jang Suha…” teu kebat nyaritana Mama Iking teh, sabab geus kadenge hawar-hawar sora adan asar. Neng Ratna gura-giru amitan, rek muru ka tajug. Ari Mama Iking mah da geus biasa, sok ngimaman di Masjid Al-Muchtar.
Kakara oge rengse wudu, Mama Iking disusulan ku Si Buruy. Cenah mah Ustad Otong jeung Ustad Suha keur pagetreng deui bae. Puguh bae sakedapan mah Mama Iking rada ngahuleng. Pang kitu teh, da sasarina mah tara aya masalah lamun rek solat asar. Malah solat magrib jeung subuh oge da geus dianggap aman. Ngarah teu pagetreng, ngahaja Ustad Otong sok sina ngimaman di Masjid, Ustad Suha jadi imam di tajug. Piligenti bae (husus) solat magrib jeung subuh. Ari lohor, asar, jeung isa mah tara aya masalah ieuh, pangna sok dihijikeun teh.
Kilang kitu, Mama Iking tetep ngahajakeun muru ka Tajug bari rada rurusuhan. Kasampak Ustad Otong jeung ustad Suha masih keneh keur debat madungdengkeun hiji perkara. Lain masalah qunut deui ieu mah. Tapi perkara babacaan itidal. Ceuk Ustad Otong, itidal teh kudu maca ‘Sami Alloh huliman hamidah’. Ari nurutkeun Ustad Suha mah, cukup maca ‘Sami Alloh’ wungkul, teu kudu make ‘huliman hamidah’.
“Geus engke deui atuh, madungdengkeun perkara eta mah. Mending geura sarolat ayeuna mah!” pokna Mama Iking bari ngareretan jam tanganna.
“Mangga atuh, Mama janten imam-na…” ceuk Ustad Suha, bari metot sarung Ustad Otong.
“Apan Ama mah ngimaman di masjid. Sok weh kadinyah atur-atur ku maraneh. Biasana oge piligenti, lin?”
“Sumuhun, Mama,” tembal ustad Otong.
“Ari bieu, basa solat lohor, saha nu jadi imam?”
“Abdi, Mama,” ceuk Ustad Suha.
“Enya, hartina ayeuna bagean Jang Otong. Sakali sewang kadinyah, ngarah adil…” kituna teh Mama Iking bari tuluy ngaleos deui, semu rurusuhan pisan.
Geus kitu mah, taya nu baha deui. Ustad Otong jadi imam.
“Allohu Akbar…” sora takbir Ustad Otong ngahaja dibedaskeun, ngarah kadenge nepi ka shap anu pangtukangna.
Sanggeus rengse maca al-fatihah jeung surat al-falaq, Ustad Otong ruku. Dituturkeun ku sakabeh makmun, kaasup Ustad Suha.
“Sami Alloh huliman hamidah…” sora Ustad Otong eces naker, kadenge ku sakur jamaah nu jadi makmum. Puguh bae Ustad Suha jadi kapanasan. Beungeutna mani nyeak beureum, awahing ku teu panuju tea. Malah Ustad Suha nyelengkeung leuwih tarik, “Sami Alloh teu make huliman hamidah…!” pokna.***
Cag !!


text:
Game Roulette | Live Kasino | 10% Cashback
Play Paporit anjeun Game Roulette
game Roulette dianggap kaulinan paling thrilling di sakabéh dunya kasino kaulinan. Jalma ti sagala sakuliah dunya datang babarengan dina casinos jeung muter game ieu éndah. Teu ngan di darat basis casinos tapi ogé Roulette dimaénkeun online.
Roulette Game Boga Syarat Tangtu Nu antarana:
10% Cashback tawarkeun Dina Coinfalls
Min deposit £ 10, max Bonus £ 50. 12th / 19 / 26th Januari ngan. 30x sarat wagering jeung T jeung C sacara ngalamar.
1) Room for dealer
2) Loba spot keur balaréa pikeun ngumpulkeun kira-kira tabel Roulette
3) rohangan taneuh badag
4) A papan tohan gedé
5) dealers Live dina kaulinan
Sakabéh syarat ieu merlukeun loba duit. Aya loba casinos nu nyadiakeun fasilitas maju nyieun kaulinan gampang.
Nu Tipe Béda Of Roulette Dupi:
1) Perancis Roulette
2) emas Roulette Perancis
3) Multi roda Éropa Roulette
4) Premier Roulette
5) Royal Roulette
6) Club Roulette
7) Roulette pro
8) runtuyan Premier Roulette
9) Roulette
10) American Roulette
11) Roulette Éropa
12) emas Roulette Éropa
13) Wild Viking Roulette
Roulette Amerika - Ieu téh salah sahiji bentuk pangheubeulna of Roulette. Geus leungit jati diri anak jeung loba varian kaulinan Roulette datang nepi. Lolobana jalma teu resep ulin American Roulette salaku aya boh nol tunggal jeung ganda, jeung urang leuwih rawan leungit bets dina kaulinan Roulette ieu.
Éropa Roulette - Ieu téh jenis paling populér tina Roulette. Teu kawas nu Roulette Amerika ngabogaan ngan nol single. Jeung perenah tabel sok nyadiakeun kaunggulan ka pamaén.
Roulette Games Pikeun Pamaén Pikeun Rasakeun kanikmatan Game The
Roulette game geus stepped nepi kana dunya kaulinan jeung kamajuan téhnologis anyar anak. Dinten ieu, Roulette ogé sadia online pikeun pamaén ngarasakeun kaulinan. Aya loba kaulinan kartu dina daptar kaulinan kasino tapi pendatang a bisa manggihan hésé ngarti.
ku kituna, Roulette kasino nyaéta kaulinan panggampangna nu bisa ngarti gancang pisan. Di sagigireun keur gampang, eta oge salah sahiji kaulinan nu paling thrilling. Ieu téh mangrupa kaulinan paling adiktif jeung evergreen pikeun pamaén kasino. Game Roulette pinuh dumasar kana tuah. Unggul bets di Roulette sagemblengna unpredictable. Pamaén bisa maké strategi perkiraan gumantung kana probabiliti, prediksi, jeung asumsi.
Play Coinfalls Pay ku Phone Bill Roulette dieu!
Tapi aya jaminan ti strategi ngahurungkeun kaluar positif, salaku unggul ti bets eta tos rengse gumantung kana moméntum nu kabayang jeung bal, nu unpredictable.
Online sacara Inohong Game Roulette Lolobana
Dina sakabéh kaulinan kasino Roulette nyaéta kaulinan nu kawentar nu dinikmati ku kabéh pamaén jeung konsumén. firstly, sajarah depicts nu dimimitian di Perancis. Kalolobaan jalma anu teu wawuh jeung kaulinan Roulette. kaulinan Roulette dipintonkeun atawa dipintonkeun dina loba film, utamana dina film kawas James Bond.


text:
Ini adalah kolom berbahasa sunda. Bisa berupa puisi, cerpen, perigel, atau apapun yang ditulis dengan bahasa sunda.
“Dicutat tina Buku Sasakala Kalong, anu disusun ku Euis susilawati” Di hiji leuweung geledegan nu arang kasaba ku jalma, hirup sasatoan anu bisa hiber jeung sasatoan anu teu bisa hiber. Tadina mah hirupna téh alakur, tara paraséa, parebut kadaharan upamana. Ngan duka kumaha mimitina ujug-ujug aya nu ngaharéwos ka manuk heulang nu ngabéjaan sasatoan nu […]Read More
Basa téh salah sahiji alat pikeun komunikasi dina hirup kumbuh sapopoé, boh di kulawarga, di masarakat, boh di lingkungan sosial nu leuwih lega ambahana. Basa ceuk para ahli ngagambarkeun budaya nu ngagunakeunana. Unggal sélér bangsa mibanda basana sorangan. Bangsa nu budayana maju ngajaulkeun basana, dipikawanoh ku sélér bangsa lianna, upamana waé basa Inggris nu geus […]Read More
“Leungit basa ilang budaya, ilang budaya bakal leungit hiji bangsa, mun geus leungit hiji bangsa bakal ilang peradaban” (Nénéng Meliyani, 2017) Kalimah bieu dicutat tina salasahiji tulisan ‘pegiat budaya baca’ di Jawa Barat nu dimuat dina jabaraca.com. Mun dibaca saliwat mah, éta kalimah ukur papaés lead berita, saeutik hartina. Béda deui lamun dibacana teleb tur […]Read More
Harti kecap sunda saenyana kacida luhungna: cahya, caang, bengras, bodas, putih, atawa beresih. Ma’na kecap sunda lain ukur dilisankeun, lain seungit samet biwir wungkul, tapi kudu dilenyepan, diteuleuman, sarta ditémbongkeun dina tékad, ucap, jeung lampah. Urang Sunda nu nyunda tangtu miboga pikiran nu dicaangan ku élmu jeung haté nu beresih tepi ka laku lampahna taya […]Read More
MEMEH urang anjog ka basisir Pangandaran mun holna ti kalér, ti Kota Banjar,urang manggih heula basisir nu dingaranan Karang Nini. Kencaeun jalan, ngan anggangna kurang leuwih dua satengah kilométeran. Basisirna teu kaciri. Jalanna jalan Perhutani, ngaliwatan leuweung nu kawilang geledegan kénéh. Paroék jeung harieum sarta loba tangkal sawa walanda. Jalanna pungkal-péngkol marites jeung mudun, boh […]Read More


text:
Ku Ayie Sundana • Laporan •Gedébagé teu weléh jadi kembang carita. Kitu téh, lantaran ieu wewengkon wétan kota Bandung téh keur ubyag ngawangun. Di antarana, bakal ngadeg Teknopolis. Tangtu, loba nu neundeun harepan, ngan nu hariwang ogé teu...
Ku Ensa Wiarna • Laporan •Gupernur jeung para pajabat séjénna téh bras-brus...
Laporan •Impian mah can tangtu jadi kanyataan. Malah, bisa nyalahan! Komo deui,...
Ku Ensa Wiarna • Laporan •Sora rayat pada marebutkeun. Kitu téh, prah di mana-mana. Nu miharep sora...
Ku Ayie Sundana • Laporan •Salasa Kaliwon, 25 Fébruari 2014, ti mimiti wanci janari, masarakat anu...
Ku Ayie Sundana • Laporan •Basa Sunda lir anak teré. Taya nu ngurusna kalayan daria. Diajarkeun...
Ku Ayie Sundana • Laporan •Bandung téh lengkob disawang ti pagunungan mah. Tah, engké mah, pamandangan nu kawas kitu téh bisa ditingal tina monorel. Ngan, iraha...
Ku Dian Hendrayana • Laporan •Jam satengah dalapan, malem Kemis (28/8)....
Ku Dede Syafrudin • Laporan •Lagu És Lilin kaasup lagu ti tatar...
Ku Ensa Wiarna • Laporan •Nu diasongkeun ku pamingpin, can tangtu kalandep...
Ku Ensa Wiarna • Laporan •Nu diasongkeun ku pamingpin, can tangtu kalandep ku masarakat. Ku...
Ku Ensa Wiarna • Laporan •Seni lain ukur kalangenan, da boga maksud. Tujuanana, di antarana nguatan...
Ku Ensa Wiarna • Laporan •Koperasi harepan masarakat. Kitu téh, lantaran écés...


text:
Karajaan Sriwijaya
Sriwijaya (atawa disebut ogé Srivijaya; Thai: ศรีวิชัย atawa "Ṣ̄rī wichạy") nyaéta salah sahiji kamaharakaan maritim anu kungsi ngadeg di pulo Sumatera jeung loba méré pangaruh di Nusantara kalawan wewengkon kakawasaanna ti Kamboja, Thailand Kidul, Semenanjung Malaya, Sumatera, Jawa, jeung basisir Kalimantan.[1][2] Dina basa Sansekerta, sri artina "gurilap" atawa "burinyay", jeung wijaya artina "menang" atawa "kajayaan",[2] ku kituna ngaran Sriwijaya boga makna "kajayaan anu gumilang". Bukti munggaran ngeunaan ayana karajaan ieu asalna ti abad ka-7; saurang pandita ti Tiongkok I Tsing, nuliskeun yén anjeunna datang ka Sriwijaya taun 671 jeung dumuk salila 6 bulan.[3][4] Salajengna prasasti nu pangkolotna ngeunaan Sriwijaya ogé dina abad ka-7, nyaéta Prasasti Kedukan Bukit di Palembang, taun 682.[5] Mundurna pangaruh Sriwijaya ka wewengkon handapna dimimitian ku sabab sababaraha perang [2] di antarana serangan ti raja Dharmawangsa Teguh ti Jawa di taun 990, jeung taun 1025 serangan Rajendra Chola I ti Koromandel, salajengna taun 1183 kakawasaan Sriwijaya di handap pangaruh karajaan Dharmasraya.[6]
Sanggeus runtag, karajaan ieu dipohokeun jeung éksisténsina dipikanyaho liwat publikasi taun 1918 ti ahli sajarah Perancis Géorge Cœdés ti École française d'Extrême-Orient.[7]
Eusi
Catetan sajarah[édit | édit sumber]
euweuh catetan leuwih jero ngeunaan Sriwijaya dina sajarah Indonesia; Memori nu kapohokeun diwangun deui ku sarjana asing. euweuh urang Indonesia modérn anu nguping ngeunaan Sriwijaya nepi taun 1920-an, nalika sarjana Perancis Géorge Cœdés ngawanohkeun pamanggihna dina koran basa Walanda jeung basa Indonesia.[8] Coedés ngebrehkeun yén referensi Tiongkok ka "San-fo-ts'i", sateuacanna dibaca "Sribhoja", sarta sababaraha prasasti dina basa Malayu Kuna ngarujuk ka kaisar nu sarua.[9]
Sriwijaya jadi simbol kaagungan Sumatera awal, jeung karajaan badag Nusantara iwal Majapahit di Jawa Wetan. Dina abad ka-20, dua karajaan éta jadi referensi ku kaom nasionalis pikeun nunjukkeun yén Indonesia mangrupa hiji nagara sateuacan Hindia Walanda.[8]
Sriwijaya disebut ku sababaraha ngaran. Urang Tionghoa nyebutna Shih-li-fo-shih atawa San-fo-ts'i atawa San Fo Qi. Dina basa Sansekerta jeung Pali, karajaan Sriwijaya disebut Yavadesh jeung Javadeh. Bangsa Arab nyebutna Zabaj jeung Khmer nyebutna Malayu. Loba ngaran mangrupa alesan séjén kunaon Sriwijaya hésé kapanggih.[2] Iwal ti peta Claudius Ptolemaeus kapanggih katerangan ngeunaan ayana 3 pulo Sabadeibei nu mungkin aya pakaitna jeung Sriwijaya.[6]
Dina taun 1993, Pierre-Yves Manguin ngalakukeun observasi jeung méré sawangan yén puseur Sriwijaya ayana di Sungai Musi antara Bukit Seguntang jeung Sabokingking (nu ayana di provinsi Sumatera Kidul kiwari).[2] Namung sateuacanna Soekmono nyawang yén puseur Sriwijaya ayana di wewengkon sehiliran Batang Hari, antara Muara Sabak nepi ka Muara Tembesi (di provinsi Jambi kiwari),[6] kalawan catetan Karajaan Melayu teu di kawasan eta, lamun Malayu di kawasan éta, condong ka pamadegan Moens,[10] anu sateuacanna oé geus boga sawangan yén puseur karajaan Sriwijaya aya di kawasan Candi Muara Takus (provinsi Riau kiwari), kalawan asumsi nunjuk ka lalampahan dina catetan I Tsing,[11] sarta hal ieu bisa ogé dikaitkeun jeung warta ngeunaan diadegkeunna candi nu disembahkeun ku raja Sriwijaya (Se li chu la wu ni fu ma tian hwa atawa Sri Cudamaniwarmadewa) taun 1003 ka kaisar Cina anu dingaranan cheng tien wan shou (Candi Bungsu, salah sahiji bagéan candi nu ayana di Muara Takus).[12] Namung nu pasti dina mangsa kakawasaan Rajendra Chola I, dumasar prasasti Tanjore, Sriwijaya puseur dayeuhna di Kadaram (Kedah kiwari).[6]
Pangwangunan jeung Kamekaran[édit | édit sumber]
Teu acan aya bukti fisik ngeunaan Sriwijaya anu kapanggih.[8] Karajaan ieu jadi puseur niaga jeung mangrupa nagara maritim, namung karajaan ieu teu ngagedéan kakawasaana si luar wilayah kapuloan Asia Tenggara, kalawan iwal konstribusi keur populasi Madagaskar sajauh 3.300 mil di kulon. Sababaraha ahli masih madungdengkeun kawasan nu jadi puseur pamaréntahan Sriwijaya, salian éta mungkin karajaan ieu biasa mindahkeun puseur pamaréntahanna, namung kawasan nu jadi puseur dayeuh angger diparéntah langsung ku pangawasa, sedengkeun wewengkon pangrojongna diparentah ku dātu.
Kakaisaran Sriwijaya geus aya ti 671 saluyu jeung catetan I Tsing, di prasasti Kedukan Bukit di taun 682 dipikanyaho imperium ieu di handap kapamingpinan Dapunta Hyang. Di abad ka-7 ieu, urang Tionghoa nyatet yén aya dua karajaan nyaéta Malayu jeung Kedah jadi bagéan kamaharajaan Sriwijaya.[2] Dumasar prasasti Kota Kapur anu angkana taun 686 kapanggih di pulo Bangka, kamaharajaan ieu geus ngawasa bagéan kidul Sumatera, pulo Bangka jeung Belitung, nepi ka Lampung. Prasasti ieu ogé nyabutkeun yén Sri Jayanasa geus nyieun ekspedisi militer keur ngahukum Bhumi Jawa anu teu babakti ka Sriwijaya, kajadian ieu babarengan jeung runtagna Tarumanagara di Jawa Kulon jeung Holing (Kalingga) di Jawa Tengah nu kamungkinan sabab serangan Sriwijaya. Sriwijaya mekar jeung bisa ngandalikeun jalur paniagaan mariti di Selat Malaka, Selat Sunda, Laut China Kidul, Laut Jawa, jeung Selat Karimata.
Ekspansi karajaan ieu ka Jawa jeung Semenanjung Malaya, ngajadikeun Sriwijaya ngontrol dua puseur paniagaan utama di Asia Tenggara. Dumasar observasi, kapanggih sésa candi-candi Sriwijaya di Thailand jeung Kamboja. Di abad ka-7, palabuan Cham di beulah wetan Indochina mulai ngalihkeun loba padagang ti Sriwijaya. Keur nyegah hal éta, Maharaja Dharmasetu nyieun serangan ka dayeuh-dayeuh basisir Indochina. Dayeuh Indrapura di sisi sungai Mekong, di mimiti abad ka-8 aya di handap kakawasaan Sriwijaya. Sriwijaya neruskeun dominasi ka Kamboja, nepi raja Khmer Jayawarman II, nu ngadegkeun imperium Khmer, megatkeun hubungan jeung Sriwijaya di abad nu sarua.[2] Di ahir abad ka-8 karajaan di Jawa Holing aya di handap kakawasaan Sriwijaya. Nurutkeun catetan, dina mangsa éta ogé wangsa Sailendra migrasi ka Jawa Tengah jeung boga kawasa di dinya. Di abad ieu oge, Langkasuka di semenanjung Melayu jadi bagéan karajaan.[2] Di masa salajengna, Pan Pan jeung Trambralinga, nu ayana di beulah kalér Langkasuka, ogé aya di handap pangaruh Sriwijaya.
Sanggeus Dharmasetu, Samaratungga jadi panerus karajaan. Anjeunna ngawasa dina périodeu 792 nepi 835. Teu jiga Dharmasetu nu ekspansionis, Samaratungga teu ngalakukeun ekspansi militer, namung leuwih milih keur nguatkeun pangawasaan Sriwijaya di Jawa. Salila masa kapamingpinanna, anjeunna ngawangun Candi Borobudur di Jawa Tengah nu réngsé di taun 825.[2]
Agama[édit | édit sumber]
Salaku puseur pangajaran Buddha Vajrayana, Sriwijaya ngirut loba paziarah jeung sarjana ti nagara-nagara Asia. Antarana nyaéta pandita ti Tiongkok I Tsing, anu ngalakukeun kunjungan ka Sumatera dina lalampahan studina di Universitas Nalanda, India, di taun 671 jeung 695, I Tsing ngalaporkeun yén Sriwijaya jadi imah keur sarjana Buddha nepi ka jadi puseur pangajaran agama Buddha. Sémah anu datang ka pulo ieu nyebatkeun yén koin emas geus digunakeun di basisir karajaan. Salian ti ajaran Buddha aliran, Buddha Hinayana jeung Buddha Mahayana ogé ngilu mekar di Sriwijaya. Nepi ka ahir abad ka-10, Atiśa, saurang sarjana Buddha asal Benggala anu boga peran dina ngamekarkeun Buddha Vajrayana di Tibet dina kertas gawéna Durbodhāloka nyebutkeun ditulis dina mangsa pamarétahan Sri Cudamani Warmadewa pangawasa Sriwijayanagara di Malayagiri di Suvarnadvipa.[13]
Karajaan Sriwijaya loba dipangaruhan ku budaya India, mimitina ku budaya Hindu salajengna diturut ku agama Buddha. Raja-raja Sriwijaya ngawasaan kapuloan Melayu ngaliwatan niaga jeung naklukeun ti abad ka-7 nepi abad ka-9, sacara langsung ngilu ngembangkeun basa Melayu sarta kabudayaanna di Nusantara.
".... loba raja jeung pamingpin anu aya di pulo-pulo di Laut Kidul percaya jeung ngajén Buddha, dihaté aranjeunna geus kapelak kahadéan. Di jero benteng dayeuh Sriwijaya dipinuhan leuwih ti 1000 biksu Buddha, anu diajar kalawan tekun jeung ngamalkeunna kalawan hadé...Lamun biarawan China hayang ka India keur diajar “Sabda”, leuwih hadé aranjeunna dumuk heula di dieu salila sataun atawa dua taun keur neuleuman élmuna sateuacan dilanjutkeun di India".
— Gambaran Sriwijaya nurutkeun I Tsing.[4]
Mungkin ogé yén Sriwijaya nu kamahsyur salaku bandar puseur paniagaan di Asia Tenggara, tangtu waé ngirut minat padagang jeung ulama muslim ti Timur Tengah, nepi ka sababaraha karajaan nu mimitina mangrupa bagéan Sriwijaya, salajengna tumuwuh jadi cikal-bakal karajaan-karajaan Islam di Sumatera, nalika lemahna pangaruh Sriwijaya.[2]
Aya sumber nu nyebutkeun, ku sabab pangaruh muslim Arab anu loba datang jeung niaga di Sriwijaya, ku kituna saurang raja Sriwijaya anu ngaranna Sri Indrawarman di taun 718 disebutkeun yén anjeunna asup Islam [14] atawa sahenteuna kairut keur diajar Islam jeung kabudayaan Arab, nepi ka mungkin kahirupan sosial Sriwijaya nyaéta masarakat sosial anu dijerona aya masarakat Buddha jeung Muslim sakaligus. Kacatet sababaraha kali raja Sriwijaya ngirim surat ka khalifah Islam di Damaskus, Suriah. Dina salah sahiji naskah surat anu ditujukeun ka khalifah Umar bin Abdul Aziz (717-720) eusina paménta ka khalifah sangkan ngirimkeun da’i ka istana Sriwijaya.[15]
Budaya[édit | édit sumber]
Dumasar sababaraha sumber sajarah, hiji masarakat anu kompleks jeung kosmopolitan anu dipangaruhan ku alam pikir Buddha Wajrayana digambarkeun mekar di puseur dayeuh Sriwijaya. Sababaraha prasasti Siddhayatra abad ka-7 saperti Prasasti Talang Tuwo ngagambarkeun ritual Buddha anu ngaberkatan kajadian pinuh berkah nyaéta peresmian Taman Sriketra, anugerah Maharaja Sriwijaya keur rahayatna. Prasasti Telaga Batu ngagambarkeun karumitan jeung tingkatan jabatan pajabat karajaan, iwal ti éta Prasasti Kota Kapur nyebutkeun kagagahan balatentara Sriwijaya diluhur Jawa. Sakabéh prasasti éta ngagunakeun Basa Melayu Kuno, basa anu digunakeun ku Sriwijaya nyaéta leluhur Basa Melayu jeung Basa Indonesia modérn. Ti abad ka-7, basa Melayu Kuno geus digunakeun di Nusantara ditandaan kalawan kapanggihna sababaraha prasasti Sriwijaya jeung sababaraha prasasti basa Melayu Kuno di tempat séjén, saperti anu kapanggih di pulo Jawa. Hubungan dagang anu dilakukeun salaku bangsa Nusantara jadi wahana nyebarkeun basa Melayu, ku sabab basa ieu jadi alat komunikasi keur kaom padagang. Ti dinya, basa Melayu jadi lingua franca sarta digunakeun sacara luas ku loba panutur di kapuloan Nusantara.[16]
Sanajan disebut mibanda kakuatan ekonomi jeung kaperkasaan militer, Sriwijaya ngan ninggalkeun saeutik patilasan purbakala di jajantung nagarana di Sumatera, béda jeung episode Sriwijaya di Jawa Tengah nalika kapamingpinan wangsa Syailendra anu loba ngawangun monumen badag; saperti Candi Kalasan, Candi Sewu, jeung Borobudur. Candi-candi Buddha anu asalna ti masa Sriwijaya di Sumatera di antarana Candi Muaro Jambi, Candi Muara Takus, jeung Biaro Bahal, tatapi teu saperti candi périodeu Jawa Tengah anu dijieun ti batu andesit, candi di Sumatera dijieun ti bata beureum.
Sababaraha arca sipatna Buddhisme, saperti sababaraha arca Buddha jeung Bodhisatva Awalokiteswara kapanggih di Bukit Seguntang, Palembang[17], Jambi[18], Bidor, Perak,[19] jeung Chaiya[20]. Sakabéh arca-arca ieu nampilkeun kaagrengan jeung langgam nu sarua saperti "Seni Sriwijaya" atawa "Langgam/Gaya Sriwijaya" anu nembongkeun kamiripan ku langgam Amarawati India jeung langgam Syailendra Jawa (di abad ka-8 nepi abad ka-9).[21]
Paniagaan[édit | édit sumber]
Di dunya paniagaan, Sriwijaya jadi pangatur padagangan ti India jeung Tiondkok, nyaéta ngawasaan selat Malaka jeung selat Sunda. Urang Arab nyatet yén Sriwijaya mibanda komoditas nu loba nyaéta kapur barus, kayu gaharu, cengkeh, pala, kapulaga, gading, emas sarta timah anu nyieun raja Sriwijaya sabeunghar raja-raja di India..[11] Kabeunghatan anu loba geus ngamungkinkeun Sriwijaya meuli kasetiaan vassal-vassalnya di sakabéh Asia Tenggara.
Salian ngajalin hubungan dagang jeung India sarta Tiongkok, Sriwijaya ogé ngajalin paniagaan jeung taneuh Arab, ngamungkinkeun utusan Maharaja Sri Indrawarman anu nganteurkeun surat ka khalifah Umar bin Abdul-Aziz ti Bani Umayyah taun 718 balik deui ka Sriwijaya kalawan mawa hadian 'Zanji (budak wanita berkulit hitam), sarta ti kronik Tiongkok disebutkeun Shih-li-fo-shih kalawan rajana Shih-li-t-'o-pa-mo (Sri Indrawarman) di taun 724 ngirimkeun hadiah keur kaisar China, mangrupa ts'engchi (maksudna sarua jeung Zanji dina basa Arab).[22]
Dina mimiti abad ka-10, di antara runtagna dinasti Tang jeung naékna dinasti Song, padagangan jeung luar nagara cukup ramé, utamana Fujian, Karajaan Min jeung Karajaan Nan Han kalawan nagara beungharna Guangdong. Sriwijaya meunang kauntungan ti padagangan ieu.[22]
Relasi jeung Kakuatan Regional[édit | édit sumber]
Keur nguatkeun posisina di luhun pangawasaan di kawasan di Asia Tenggara, Sriwijaya ngajalin hubungan diplomasi kalawan Kaisar Cina, jeung sacara kaatus nganteurkeun utusan jeung upeti.[23]
Dina mangsa awal Karajaan Khmer mangrupa daerah jajahan Sriwijaya. Loba ahli sajarah ngaklaim yén Chaiya, di provinsi Surat Thani, Thailand Kidul, salaku puseur dayeuh karajaan éta, pangaruh Sriwijaya katempo dina wangunan pagoda Borom That anu gayana Sriwijaya. Nepi ka runtagna Sriwijaya, Chaiya kabagi jadi tilu dayeuh nya éta (Mueang) Chaiya, Thatong (Kanchanadit), jeung Khirirat Nikhom.
Sriwijaya ogé deukeut jeung karajaan Pala di Benggala, dina prasasti Nalanda angkana 860 nyatet yén raja Balaputradewa ngadedikasikeun hiji biara ka Nalanda. Relasi jeung dinasti Chola ti kidul India ogé deukeut pisan, ti Prasasti Leiden disebatkeun yén raja Sriwijaya di Kataha Sri Mara-Vijayottunggawarman geus ngawangun hiji vihara anu dingaranan ku Vihara Culamanivarmma, namung jadi goréng sanggeus Rajendra Chola I naék tahta anu ngalakukeun serangan di abad ka-11. Tuluy hubungan ieu balik deui ka mangsa Kulothunga Chola I, didinya raja Sriwijaya di Kadaram ngirimkeun utusan nu ménta dikaluarkeunna bagéan ti dinasti Chola, ti kronik Tiongkok nyebutkeun yén Kulothunga Chola I (Ti-hua-ka-lo) salaku raja San-fo-ts'i ngabantuan renovasi candi deukeut Kanton di taun 1079, dina mangsa dinasti Song candi ieu disebut ku ngaran Tien Ching Kuan jeung di mangsa dinasti Yuan disebut ku ngaran Yuan Miau Kwan.[6]
Mangsa Kaemasan[édit | édit sumber]
Kamaharajaan Sriwijaya nyirikeun karajaan maritim, ngandelkeun hegemoni dina tanaga armada lautna dina ngawasaan alur palayaran, jalur padagangan, ngawasaan jeung ngawangun sababaraha kawasan strategis salaku pangkalan armadana dina ngawas, ngalindungi kapal dagang, nagih cukai sarta keur ngajaga wilayah kadaulatan jeung kakawasaanna..[24]
Dina catetan sajarah jeung bukti arkeologi, dina abad ka-9 Sriwijaya geus ngalakukeun kolonisasi di sakabeh karajaan-karajaan Asia Tenggara, antarana: Sumatera, Jawa, Semenanjung Malaya, Thailand, Kamboja, Vietnam,[2] jeung Filipina.[25] Dominasi di Selat Malaka jeung Selat Sunda, ngajadikeun Sriwijaya salaku pangawas rute padagangan rempah jeung padagangan lokal anu meunang bayaran ti unggal kapal anu ngaliwat. Sriwijaya ngaakumulasikeun kabeungharanna salaku palabuan jeung gudang padagangan anu ngalayanan pasar Tiongkok jeung India.
Sriwijaya ogé disebut boga peran ngaruntagkeun karajaan Medang di Jawa, dina prasasti Pucangan disebutkeunn salaku kajadian Mahapralaya nya éta kajadian runtagna istana Medang di Jawa Timur, Haji Wurawari ti Lwaram anu kamungkinan mangrupa raja handapeun Sriwijaya, dina taun 1006 atawa 1016 nyerang jeung nyababkeun kabunuhna raja Medang pamungkas. Dharmawangsa Teguh.[6]
Ambang Wates Sriwijaya[édit | édit sumber]
Taun 1017 jeung 1025, Rajendra Chola I, raja ti dinasti Chola di Pantai Koromandel, India kidul, ngirim ekspedisi laut keur nyerang Sriwijaya, dumasar prasasti Tanjore taun 1030, karajaan Chola geus naklukkeun wewengkon – wewengkon koloni Sriwijaya, sakaligus meunang ngalawan raja Sriwijaya nu boga kawasa dina mangsa éta Sangrama-Vijayottunggawarman. Salila sababaraha dekade saterusna, sakabeh imperium Sriwijaya geus aya dina pangaruh dina Chola. Sanajan kitu Rajendra Chola I geus méré lolongkrang ka raja-raja anu ditaklukeunna keur tetep boga kawasa salila tetep taluk ka anjeunna.[26] Hal ieu bisa dipatalikeun jeung ayana warta utusanna San-fo-ts'i ka Cina taun 1028.[27]
Namung dina mangsa ieu Sriwijaya dianggep geus jadi bagéan ti dinasti Chola, ti kronik Tiongkok nyebutkeun yén dina taun 1079 Kulothunga Chola I (Ti-hua-ka-lo) raja dinasti Chola disebut ogé salaku raja San-fo-ts'i, anu salajengna ngirimkeun utusan keur ngabantuan renovasi candi deukeut Kanton. Salajengna dina warta Cina anu judulna Sung Hui Yao disebutkeun yén karajaan San-fo-tsi dina taun 1082 masih ngirimkeun utusan dina mangsa Cina di handap pamaréntahan Kaisar Yuan Fong. Duta besar éta ogé nepikeun surat ti raja Kien-pi handapeun San-fo-tsi, anu mangrupa surat ti putri raja anu dipasrahkeun urusan nagara san-fo-tsi, sarta nyerahkeun 227 tahil perhiasan, rumbia, sarta 13 baju. Salajengna ogé ngirimkeun utusan di taun 1088.[2] Pangaruh invasi Rajendra Chola I, ka hegemoni Sriwijaya kalawan raja-raja handapeunna ngaheureutan, sababaraha daerah handapan ngaleupaskeun maneh, nepin ka muncul Dharmasraya salaku kakuatan anyar anu salajengna ngawasaan deui wilayah jajahan Sriwijaya mimiti ti kawasan Semenajung Malaya, Sumatera, sampai Jawa bagian barat.
Dumasar sumber Tiongkok dina buku Chu-fan-chi[28] anu ditulis di taun 1178, Chou-Ju-Kua ngajelaskeun yén di kapuloan Asia Tenggara aya dua karajaan anu kacida kuat sarta beunghar, nya éta San-fo-ts'i jeung Cho-po (Jawa). Di Jawa anjeunna manggihan yén rahayatna ngagem agama Buddha jeung Hindu, sedengkeun rahayat San-fo-ts'i ngagem Buddha, jeung boga 15 daerah handapan nya éta; Si-lan (Kamboja), Tan-ma-ling (Tambralingga, Ligor, kidul Thailand), Kia-lo-hi (Grahi, Chaiya kiwari, kidul Thailand), Ling-ya-si-kia (Langkasuka), Kilantan (Kelantan), Pong-fong (Pahang), Tong-ya-nong (Terengganu), Fo-lo-an (muara sungai Dungun daerah Terengganu kiwari), Ji-lo-t'ing (Cherating, pantai timur semenanjung malaya), Ts'ien-mai (Semawe, pantai timur semenanjung malaya), Pa-t'a (Sungai Paka, pantai timur Semenanjung Malaya), Lan-wu-li (Lamuri di Aceh), Pa-lin-fong (Palembang), Kien-pi (Jambi), jeung sabagéan Sin-t'o (Sunda).[6][10]
Namung, istilah San-fo-tsi utamana dina taun 1178 teu identik jeung Sriwijaya, tatapi geus identik jeung jeung Dharmasraya, ti 15 nagara handapan San-fo-tsi éta mangrupa daptar jajahan karajaan Dharmasraya, sanajan sumber Tiongkok geus nyebatkeun San-fo-tsi salaku karajaan anu aya di kawasan laut Cina Selatan. Hal ieu kusabab dina Pararaton geus nyebutkeun Malayu, disebutkeun Kertanagara Raja Singhasari ngirim hiji ekspedisi Pamalayu atawa Pamalayu, jeung saterusna mere Arca Amoghapasa ka raja Melayu, Srimat Tribhuwanaraja Mauli Warmadewa di kabupaten Dharmasraya sakumaha anu katulis dina prasasti Padang Roco. Kajadian ieu salajengna dihubungkeun jeung manuskrip anu aya di prasasti Grahi. Kitu ogé dina Nagarakertagama, anu ngadadarkeun ngeunaan daérah jajahan Majapahit anu geus teu nyebutkeun deui ngaran Sriwijaya keur kawasan anu sateuacanna mangrupa kawasan Sriwijaya.
Struktur Pamaréntahan[édit | édit sumber]
Wangun hiji nagara dina dimensi struktur otoritas politik Sriwijaya bisa dilacak ti sababaraha prasasti anu nyangkem informasi penting ngeunaan kadātuan, vanua, samaryyāda, mandala jeung bhūmi.[29]
Kadātuan bisa ngabogaan makna kawasan datuk, (tanah rumah) padumukan bini hāji, geus disimpen emas jeung hasil cukai (drawy) salaku kawasan anu kudu dijaga. Kadātuan ieu dilingkung ku vanua, anu bisa dianggep salaku kawasan kota ti Sriwijaya anu dijerona aya vihara keur tempat ibadah masarakatna. Kadātuan jeung vanua ieu mangrupa hiji kawasan inti keur Sriwijaya éta sorangan. Nurutkeun Johannes Gijsbertus de Casparis, samaryyāda mangrupa kawasan anu pagigir-gigir jeung vanua, anu kahubung jeung jalan husus (samaryyāda-patha) anu bisa boga maksud kawasan jero. Sedengkeun mandala mangrupa hiji kawasan otonom ti bhūmi anu aya dina pangaruh kakawasaan kadātuan Sriwijaya.[29]
Pangawasa Sriwijaya disebut Dapunta Hyang atawa Maharaja, jeung dina wilayah raja aya dina wilayah raja anu ngentep seureuh yuvarāja (putra mahkota), pratiyuvarāja (putra mahkota kadua) jeung rājakumāra (pewaris salajengna).[30] Prasasti Telaga Batu loba nyebutkeun jabatan dina struktur pamaréntahan karajaan dina mangsa Sriwijaya.
Hubungan jeung dinasti Sailendra[édit | édit sumber]
Munculna hubungan antara Sriwijaya jeung Wangsa Sailendra dimimitian kusabab ngaran Śailendravamśa dina sababaraha prasasti di antarana dina prasasti Kalasan di pulo Jawa, prasasti Ligor di kidul Thailand, jeung prasasti Nalanda di India. Iwal ti éta dina prasasti Sojomerto kapendak ngaran Dapunta Selendra. Najan asal-usulna dinasti ieu masih jadi padungdengan nepi ka kiwari.[11]
Majumdar boga pamadegan dinasti Sailendra ieu aya di Sriwijaya (Swarnadwipa) jeung Medang (Jawa), kaduanana asalna ti Kalinga di kidul India.[31] Salajengna Moens nambahkeun kadatangan Dapunta Hyang ka Palembang, nyababkeun salah sahiji kulawarga dina dinasti ieu pindah ka Jawa.[32] Iwal ti éta Poerbatjaraka nyawang yén ieu dinasti asalna ti Nusantara, dumasar Carita Parahiyangan[33] salajengna dikaitkeun jeung sababaraha prasasti di Jawa anu basana Malayu Kuna di antarana Prasasti Sojomerto.[34]
Raja anu Maréntah[édit | édit sumber]
Warisan Sajarah[édit | édit sumber]
Sanajan Srwijaya ngan nyésakeun saeutik titinggal arkéologi sarta dipohokeun ti émutan masarakat pangrojongna, papanggihan deui kamaharajaan bahari ieu ku Coedés di taun 1920-an geus ngabangkitkeun kasadaran yén hiji wangung persatuan politik raya, mangrupa kamaharajaan anu eusina gabungan karajaan-karajaan bahari, kungsi ngadep, tumuwuh, sarta jaya di mangsa bihari.[35]
Warisan penting Sriwijaya nyaéta basana. Salila mangabad-abad kamekaran kakuatan ekonomi sarta kaperkasaan militérna, Sriwijaya boga peran badag ti nyebarna pamaké Basa Malayu Kuna di Nusantara. Sahenteuna di kawasan basisir. Basa ieu jadi basa gawé atawa basa anu fungsina salaku panghubung (lingua franca) digunakeun di sababaraha bandar jeung pasar kawasan Nusantara.[36] Sumebarna basa Melayu Kuna ieu mungkin geus muka sarta méré jalan keur Basa Melayu salaku basa nasional Malaysia, jeung Basa Indonesia salaku basa “pemersatu” Indonesia kiwari.[36]
Di sagigireun Majapahit, kaum nasionalis Indonesia ogé ngagungkeun Sriwijaya salaku sumber kabagjaan jeung bukti kajayaan mangsa bihari Indonesia.[35] Kajayaan Sriwijaya geus jadi sumber kabagjaan nasinal sarta identitas daérah, hususna keur masarakat kota Palembang, provinsi Sumatera Selatan, kaagungan Sriwijaya geus jadi inspirasi seni budaya, saperti lagu jeung tarian tradisional Gending Sriwijaya. Hal anu sarua ogé lumaku ka masarakat kidul Thailand anu nyiptakeun tarian Sevichai dumasar kana kaanggunan seni budaya Sriwijaya.
Di Indonesia, ngaran Sriwijaya geus digunakeun sarta diabadikeun salaku ngaran jalan di sababaraha kota, sarta ngaran ieu digunakeun ku Universitas Sriwijaya anu diadegkeun taun 1960 di Palembang. Kitu ogé Komando Daerah Militer II/Sriwijaya (unit komando militer), PT Pupuk Sriwijaya (Perusahaan Pupuk di Sumatera Selatan), Sriwijaya Post (Surat kabar harian di Palembang), Sriwijaya TV, Sriwijaya Air (maskapai penerbangan), Stadion Gelora Sriwijaya, jeung Sriwijaya Football Club (Klab sepak bola Palembang), sakabéh dingaranan kitu keur ngahormatan, ngamuliakeun, sarta ngarayakeun kamaharajaan Sriwijaya anu agung.
Catetan[édit | édit sumber]
- ↑ Cœdès, George (1930). "Les inscriptions malaises de Çrivijaya". Bulletin de l'Ecole français d'Extrême-Orient (BEFEO) 30: 29-80.
- ↑ a b c d e f g h i j k l m Munoz, Paul Michel (2006). Early Kingdoms of the Indonesian Archipelago and the Malay Peninsula. Singapore: Editions Didier Millet. ISBN 981-4155-67-5.
- ↑ Gabriel Ferrand, (1922), L’Empire Sumatranais de Crivijaya, Imprimerie Nationale, Paris, “Textes Chinois”
- ↑ a b Junjiro Takakusu, (1896), A record of the Buddhist Religion as Practised in India and the Malay Archipelago AD 671-695, by I-tsing, Oxford, London.
- ↑ Casparis, J.G. (1975). Indonesian palaeography: a history of writing in Indonesia from the beginnings to C. A, Part 1500. E. J. Brill. ISBN 90-04-04172-9.
- ↑ a b c d e f g h Muljana, Slamet (2006). F.W. Stapel, ed. Sriwijaya. PT. LKiS Pelangi Aksara. ISBN 978-979-8451-62-1. Salah ngutip: Tanda
tidak sah; nama "Muljana" didefinisikan berulang dengan isi berbeda Salah ngutip: Tanda
tidak sah; nama "Muljana" didefinisikan berulang dengan isi berbeda
- ↑ Cœdès, George (1918). "Le Royaume de Çriwijaya". Bulletin de l'Ecole français d'Extrême-Orient 18 (6): 1-36.
- ↑ a b c Taylor, Jean Gelman (2003). Indonesia: Peoples and Histories. New Haven and London: Yale University Press. ISBN 0-300-10518-5.
- ↑ Krom, N.J. (1938). "Het Hindoe-tijdperk". Di F.W. Stapel. Geschiedenis van Nederlandsch Indië. Amsterdam: N.V. U.M. Joost van den Vondel. pp. vol. I p. 149.
- ↑ a b Soekmono, R. (2002). Pengantar sejarah kebudayaan Indonesia 2. Kanisius. ISBN 979-413-290-X.
- ↑ a b c Marwati Djoened Poesponegoro, Nugroho Notosusanto, (1992), Sejarah nasional Indonesia: Jaman kuna, PT Balai Pustaka, ISBN 979-407-408-X
- ↑ Forgotten Kingdoms in Sumatra, Brill Archive
- ↑ Cœdès, George (1996). The Indianized States of Southeast Asia. University of Hawaii Press. ISBN 0-8248-0368-X.
- ↑ Ahmad, H. Zainal Abidin (1979). Ilmu politik Islam V, Sejarah Islam dan Umatnya sampai sekarang. Bulan Bintang.
- ↑ Prof. Dr. Azyumardi Azra, MA., (1994). Jaringan Ulama Timur Tengah dan Kepulauan Nusantara Abad XVII & XVIII. Jakarta: Mizan.
- ↑ Melayu Online: Bambang Budi Utomo
- ↑ Bukit Siguntang
- ↑ Titik Temu, Jejak Peradaban di Tepi Batanghari, Photograph and artifact exhibition of Muara Jambi Archaeological site, Bentara Budaya Jakarta, 9-11 November 2006
- ↑ KaalaChaKra, Early Indian Influences in Southeast Asia
- ↑ Bridgeman: Avalokitesvara figure from the Srivijaya Period, found in Chaiya, Thailand, 9th-10th century (bronze)
- ↑ Srivijaya Art In Thailand
- ↑ a b Azra, Azyumardi (2006). Islam in the Indonesian world: an account of institutional formation. Mizan Pustaka. ISBN 979-433-430-8.
- ↑ Oliver W. Wolters, (1967), Early Indonesian Commerce: a study of the origins of Śrīvijaya, Cornell University Press, Ithaca.
- ↑ Pramono, Djoko (2005). Budaya bahari. Gramedia Pustaka Utama. ISBN 979-22-1351-1.
- ↑ Rasul, Jainal D. (2003). Agonies and Dreams: The Filipino Muslims and Other Minorities". Quezon City: CARE Minorities. pp. pages 77.
- ↑ Sastri K. A. N., (1935). The Cholas. University of Madras.
- ↑ Kulke, H.; Kesavapany, K.; Sakhuja, V. (2009). Nagapattinam to Suvarnadwipa: reflections on Chola naval expeditions to Southeast Asia. Institute of Southeast Asian. ISBN 981-230-936-5.
- ↑ Hirth, F.; Rockhill, W.W. (1911). Chao Ju-kua, His Work on the Chinese and Arab Trade in the Twelfth and Thirteen centuries, entitled Chu-fan-chi. St Petersburg. .
- ↑ a b Kulke, H. (1993). "Kadātuan Śrīvijaya’—Empire or Kraton of Śrīvijaya? A Reassessment of the Epigraphic Data". Bulletin de l’École Française d’Extreme Orient 80 (1): 159-180.
- ↑ Casparis, J.C., (1956), Prasasti Indonesia II: Selected Inscriptions from the 7th to the 9th century A.D., Vol. II. Bandung: Masa Baru.
- ↑ Majumdar, R.C., (1933). "Le rois Çriwijaya de Suvarnadvipa". Bulletin de l'Ecole français d'Extrême-Orient XXXIII: 121-144.
- ↑ Moensr, J.L., (1937). "Çriwijaya, Yāva en Katāha". TBG LXXVII: 317-487.
- ↑ Poerbatjaraka, R.N., (1956). "Çriwijaya, de Çailendra-en de Sanjāyavança". BKI 114: 254-264.
- ↑ Boechari (1966). "Preliminary report on the discovery of an Old malay inscription at Sojomerto". MISI III: 241-251.
- ↑ a b Smith, A.L. (2000). Centrality: Indonesia's changing role in ASEAN Strategic Centrality: Indonesia's changing role in ASEAN. Singapore: Institute of Southeast Asian Studies. p. 9. ISBN 981-230-103-8.
- ↑ a b Southeast Asia Digital Library: About Malay


text:
bursa saham nasional Thailand urang geus meluncurkan blockchain-Powered crowdfunding pasaran anyar.
Ladenan anyar migunakeun blockchain ngaktipkeun peer-to-peer dagang dina upaya pikeun mantuan startups ngakses ibukota anyar ti investor, kaasup jalma dicokot tina modal venture jeung alam investor institusional.
Set resmina ngajalankeun “hirup” platform jeung téhnologi blockchain tumuwuh
startups
Bangkok, Mei 4, 2018 – “hirup” – nu Thailand crowdfunding platform munggaran pikeun
startups sarta UKM dikembangkeun ku The Bursa Saham di Thailand (Romadhon) kalayan rojongan
ti séktor publik jeung swasta – geus sacara resmi dibuka ku dalapan
usaha sasaran tina sagala rupa sektor kayaning aplikasi mobile, nu meuli
produk jeung alat médis, mun gabung bari nyababkeun leuwih 50 pausahaan pikeun
nuturkeun jas Ditengah tumuwuh minat ti investor.
Set Présidén Kesara Manchusree ngomong yén Romadhon geus ngadegkeun Live fin Corp
Co., Ltd. ngabogaan 99.99 persén saham dicekel ku Romadhon, mun beroperasi crowdfunding a
platform anu nyadiakeun Leuwih deui-counter (OTC) jasa dagang keur startups
sarta UKM ngakses waragad Ibukota. “hirup” platform geus maju jeung
pamakéan téknologi blockchain salaku hiji infrastruktur keur usaha milu
rék dilegakeun tur neangan disambungkeun jeung alliances hareup.
“Romadhon ditangtukeun nawarkeun kasempetan tumuwuh ngaliwatan kreasi a
ékosistem ngamimitian lengkep, inclusively ti atikan manajemen bisnis
pikeun ngamimitian tur UKM pangusaha, mun bantuan dina ngahubungkeun jeung
investor institusional na accredited. “hirup” platform bakal mékanisme konci
pikeun mantuan ngajalankeun maju pertumbuhan Thailand urang hususna sangkan startups sarta UKM ka
gaduh leuwih aksés finansial ngaliwatan crowdfunding. Usaha tiasa ngagunakeun hirup
ngamajukeun ka grup target lega bari maké partnership rék dilegakeun customer
dasar. Salaku tambahan, platform ieu ogé nawarkeun kasempetan pikeun investor, duanana
individu jeung perusahaan, anu mumpuni ku jaminan na Exchange
komisi (detik) peraturan, pikeun milih pikeun investasi di bisnis pikaresep maranéhna
kalawan poténsi pertumbuhan,” ditambahkeun Kesara.
Usaha bisa mumpuni pikeun gabung “hirup”, geus bisa pausahaan didaptarkeun di
Thailand, anu pendiri jeung executives mawa euweuh rékaman kriminal jeung keuangan
Inok pernyataan anu dilakukeun ku auditors Certified. Dina raraga ngumpulkeun leuwih THB
20 juta, hiji bisnis layak kedah nampilkeun rékaman ibukota saméméhna
raising tina sahanteuna THB 5 juta, atanapi jadi endorsed ku sponsor hiji. pikeun fundraising
tina leuwih THB 100 juta, éta pernyataan finansial diaudit ku detik-Certified
auditors kudu dibere.
Aya opat rupa investor pikeun platform ieu, diwangun ku 1)
investor institusional, 2) ibukota venture, 3) Ibukota venture perusahaan tur 4)
investor husus kalawan panghasilan taunan teu kurang ti THB 4 juta atawa kalayan digabungkeun
aset patut teu kurang ti THB 50 juta, sarta sahanteuna hiji taun investasi
pangalaman.
inpo leuwih: live-mkt.com


text:
Margin kasalahan
Dina statistik, kaasup dina jajal pamanggih sarta survey mirip, margin kasalahan nyaéta jari-jari interval kapercayaan—ilaharna 90% interval kapercayaan—keur populasi nu saimbang.
Conto[édit | édit sumber]
Contona, tempo jumlah nu resep mangrupa hal nu saimbang keur pamilih nu milu ngajawab "enya" dina referendum. Sampel random pamilih tina populasi dicokot sarta manggihkeun yén 60% pamilih dina sampel bakal milih "enya". Mangka estimasi saimbang tina sakabéh populasi nu bakal milih "enya" dicokot jadi 60%. Lamun 3% margin kasalahan dilaporkeun, hartina yén prosedur nu dipaké bakal 3% sarimbang jeung nu bakal diestimasi, 90% kali. Akibatna interval ti 57% ka 63% mangrupa 90% interval kapercayaan keur proporsi pamilih tina sakabéh populasi bakal ngajawab "enya". Jari-jari interval nyaéta 3%; ieu nu disebut margin kasalahan.
Kumaha cara ngitung margin kasalahan[édit | édit sumber]
Anggap n mangrupa jumlah pamilih dina sampel. Anggap ogé dicokot sacara random sarta bébas tina sakabéh pamilih. Ieu ngaharepkeun optimis, tapi angger kudu carincing dina nyokot sampel ngarah méré gambaran nu sabenerna. Anggap p mangrupa proporsi pamilih dina sakabéh populasi bakal ngajawab "enya". Mangka jumlah pamilih X dina sampel nu bakal milih "enya" mangrupa variabel acak nu mibanda sebaran binomial nu paraméter-na n jeung p. Lamun n cukup gedé, mangka X ngadeukeutan sebaran normal nu mibanda nilai ekspektasi np sarta varian np(1 - p). Mangka
ngadeukeutan sebaran normal nu mibanda nilai ekspektasi 0 sarta varian 1. Nempo kana tabel persentase sebaran normal mangka nunjukkeun yén P(-1.645 < Z < 1.645) = 0.9, atawa, dina basa séjén, di dinya aya 90% kamungkinan kajadian. Mangka
Ieu sarua jeung
Gantikeun p dina anggota kahiji jeung katilu dina kateusaruaan ieu ku hasil nilai ekspektasi X/n sorangan dina kasalahan gedé lamun n cukup gedé. Hasil operasi ieu
Anggota kahiji jeung katilu kateusaruaan ieu gumantung kana observasi X/n sarta henteu kana nu ka observasi p, sarta titik tungtung interval kapercayaan. Dina basa séjén, margin kasalahan nyaéta


text:
Ka leuweung rek melak tomat, dibaturan teh ku sobat.
Eweuh obat nu mujarab, iwal ti ngajalankeun sholat.
Kamana jalan ka asia, tuh kaditu ka palih wetan.
Kamana jalan ka surga, tuh kaditu ka pangaosan.
Nendeun siwur luhur sumur, nunda batok wadah gula
rejeung dulur kudu akur, ulah osok parasea.
Beca teh asup ka jurang, gara-gara nabrak kapal
Saha anu heunteu wirang, mun maot teu mawa amal
Cai limun dina papan catur, buah kadu na buruan
Lamun hayang loba batur, kudu akur jeung babaturan.
Aya cai dina gelas, diasupkeun kana botol
Lamun hayang naek kelas, di ajarna kudu getol.
Aya huma dekeut situ, geuning nu bogana randa
Naha urang sunda teh kitu, alim nyarios ku basa sunda.
Datang tamu urang madrid, eta malah gudag-gidig
Tuh tinggaleun sholat magrib, nu kitu incuna jurig.
Datang tamu ti malaysia, pamuda malah ngagaya
Tuh tinggaleun sholat isya, nu kitu bapana kuya.
Datang tamu mawa waluh, ema malah neangan suluh
Tuh tinggaleun sholat subuh, nu kitu jelma teu puguh
Datang tamu tukang kolor, si bapa kalahkah molor
Tuh tinggalen sholat lohor, nu kitu hatena kotor.
Kutu anying jadi supir, tumila jadi wadana
kudu eling kudu mikir, di dunya mah moal lana.
Kutu anying jadi supir, kolotna keur nyieun sumur.
Kudu eling kudu mikir, maot mah teu nempo umur
Aya mobil warna silver, dipake keur ngala pare.
Lamun maneh hayang pinter, ulah loba teuing sare.
Mun teu bisa ka jakarta, ulah indit mawa kuda.
Mun teu bisa mere harta, ulah pedit ku pang do'a.
Batu angkik mata ali, dina peti wadah uang.
Wantu abdi sanés ahli, sepi harti kirang luang.
Bobor emas dua réal, dilebur leungit saréal.
Mun campur jeung jalma royal, manéh tangtu milu royal.
Dimana nya melak paré, melak sampeu mah ditegal
Nu migawé lampah hadé, ibarat nu boga modal
Hampelas raraga jati, palataran babaléan
Ihlas raga sareng pati, ngabélaan kasaéan
Hangasa bawa ti gunung, dipipit bawa di rawa.
Kasaha nya sumalindung, nitipkeun raga jeung nyawa.
Hayam jago eukeur béla, dipeuncitna ku ki santri.
Kudu getol ka sakola, sangkan beunghar ku pangarti.
Jiga naon lauk enun, matak jadi kahéranan
Mun manéh cucud jeung junun, Insya Allah tinekanan
Ka kulah nyiar kapiting, ngocok lobak bobodasna
Ulah sok liar ti peuting, osok loba gogodana
Kanikir siki kanikir, cangkudu beunang panimu.
Kapikir beuki kapikir, hirup kudu loba élmu.
Lauk emas ngakan ganggeng, disamberan ku japati.
Boga emas moal langgeng, teu cara boga pangarti.
Mawa peti dina sundung, dibawa ka nusa Jawa
Pangarti teu beurat nanggung, kabisa teu beurat mawa.
Méméh ngagelarkeun kasur, samak heula ambéh rinéh.
Méméh nyaritakeun batur, tilik heula awak manéh.
Nanggap wayang diheulakeun, bodorna Cépot jeung Garéng.
Murid nu rajin ngapalkeun, moal meunang peunteun goréng.
Ngala lauk meunang selar, bungkusna daun Hangasa.
Sakur mahluk nu gumelar, dirahmat ku Nu Kawasa.
Nimbang paré deukeut pager, tumpukanana ngajajar.
Tinimbang jeung udar-ider, leuwih hadé gé diajar.
Ninun boéh pakan muda, ajar suri jeung taropong.
Anu paéh taya banda, kantun diri ngajolopong.
Papan kiara ditatah, iraha jadi lomari.
Mun bisa miara létah, mokaha salamét diri.
Pikasureun dijarumat, jarumna harga sasénan
Saluhureun kudu hurmat, sasama kudu ajénan.
Pulas batik encit muntah, meulina ti anu kumed.
Reungeukeun kami papatah, ulah resep ceceremed.
Samping kageutahan dukuh, dikelab dikacaikeun
Nu matak manéh sing kukuh, papatah guru éstokeun.
Séréh ti Gunung Koromong, dipelak di kolong sasak.
Saméméh manéh pok ngomong, pikir heula masing asak.
Susuru opat ngajajar, katinggang ku daun jati
Guguru kapalang ajar, cara kembang burung jadi
Tatangga hajat nyunatan,saréréa milu suka.
Diajar ulah béngbatan, bisi kaduhung jagana.
Ninyuh ubar ku cipati, diwadahan piring gelas.
Anu sabar éta pasti, ku Allah dipikawelas
Ulin ka jalan juanda, sawaktos bulan puasa
Mun ngaku urang sunda, tong poho kana sisindiran nana.
Aya hiji balon rek bitu, sabab kagencet ku buhaya.
Naha urang sunda teh kitu, mopohokeun kana budaya
Mawa ragi ka Cilutung, tikukur ngudag saéran.
Boh rugi atawa untung, kudu sukur ka Pangéran
Ari hayang melak wijén, ulah deukeut awi gombong.
Ari hayang pada ngajén, ulah boga sikep sombong.
Jauh-jauh manggul haur, nu deukeut gé haur kénéh.
Jauh-jauh néang batur, nu deukeut gé nganggur kénéh.
Angsana sisi kuburan, tangkal kaso tangkal tomat.
Bungahna mun geus lebaran, komo mun puasa tamat.
Ka cikahuripan cikajayaan, cipageran cisudajaya,
Huripna Allah Jaya Salawas, pangeran urang sadaya.
Mawa menyan ditilaman, ragaji anu mang usup.
Kaimanan kaislaman, nu jadi patokan hirup.
Rek mandi mamawa roda, ka cai jalan ka leuwi.
Lamun ningali pingping randa, pasti puasana batal deui.
Si Eros purah gundam, mawa elap kaluar ti imah.
Nu rumaos kaum Adam, kadé hilap netepan Jum'ah.
Ki waru dijieun papan, tangkalna dina wahangan.
Sagala nu karanapan, tangtuna bongan sorangan.
Ngala supa na kibeulah, na timana icalan manyarna.
Sagala rupa masalah, pasti aya jalan kaluarna.
Kabaya samping keur elap, ngala hui cuang opatan.
Baraya teu kénging hilap, kedap deui urang Jum'atan.
Néwak careuh ti Pasirlandeuh, huluna ulah rék dipotongan,
Prakreureuh tina kariweuh, poma ulah rék kajongjona.
Meulah jok ulah kugayung, pa marta dulur kang ruhyat.
Ulah sok resep adigung, da harta mah moal dibawa ka akherat.
Meser sirup ka Cianjur, meser hurang ka Majalaya.
Hirup mah kudu jujur, sangkan urang loba baraya.
Melak Leunca Na Pipiti, aya Simeut Dina Ja'at.
Sing Loba Eling Ka Gusti, bakal Slamet Dunia Akhirat
Ka kulah nyiar kapiting, ngocok endog bobodasna.
Ulah sok liar ti peuting, osok loba gogodana.
Ulin mah ka selat sunda, naha atuh jadi nalangsa.
Kuring teh urang sunda, jadina nyaah kana basa.
Diluhur aya bandera, bandera gambarna panda.
Naha kuring kudu era, pan ieu teh basa sunda.
Itu aya pawang buhaya, pawangna teh urang persia.
Kudu nyaah kana budaya, bisi dipaling deui ku malaysia
Hayang ulin ka gunung gede, di gunung aya buhaya.
Urang sunda sing harade, sing nyaah kana budaya.
Ulin ka jalan cipada, sawaktos bulan puasa.
Mun ngaku urang sunda, tong poho kana basa.
Aya jalma leumpang ti peuting, manehna teh balik nyaba.
Urang sunda kudu eling, tong hirup sakaba-kaba.
Tuang sareng beuleum peda, karaosna enak pisan.
Lamun anjeun urang sunda, sing tiasa sisindiran.
Aya nangka dina dahan, mani alus katempona.
Ulah waka bobogohan, bisi teu lulus sakolana.
Tatangga hajat nyunatan, sarerea milu suka.
Diajar ulah bengbatan, bisi kaduhung jagana.
Ninyuh ubar ku cipati, diwadahan piring gelas.
Anu sabar éta pasti, ku Allah dipikawelas.


text:
Sampurasun ... Rampes.
MANGYONO.com - Rebo nyunda. Bilih aya dulur boh wargi nu meryogikeun seratan atanami kata – kata Boboran Shiam dina Bahasa Sunda , sim kuring seja posting Koleksi SMS Lebaran Idul Fitri Ku Bahasa Sunda
Kanu peryogi mangga di copy , sareng bilih bade nyobi nambihan koleksi , mangga diantos pisan pedar bae di kolom komentar ulah disimpen dina ati sanu bari, langkung sae di bagi-bagi ka wargi urang.
FOTO : Mang Yono. Ucapan selamat idul Fitri bahasa Sunda
Mangga nyanggakeun Koleksi kata – kata atanapi SMS Lebaran Idul Fitri Bahasa Sunda mugi katampi.
1. Bilih aya langkung saur bahe carek , Kaciwit kulit kabawa daging, Tunggul dirurut catang dirumpak, Nyungkelit ati teugeunah manah, Mudut pangampura , Wilujeung boboran shiam 1436 H
2. Wening galih nu dipamrih , Jembar manah nu dipilampah , Wilujeng boboran shiam 1436H, kalayan neda pangapunten tina samudayaning kalepatan
3. Bilih kantos nyungkelit dina ati, kasiku catur, katajong omong dina cariosan anu matak ngarahetkeun kana manah, kumargi urang mah teu tiasa lumpat tina kalepatan sareng kakhilafan. Sim kuring ngahaturkeun wilujeung Boboran Shiam 1436 H
4. Nitih wanci nu mustari ninggang mangsa nu utama, nyucikeun panyakit ati, balik diri kanu suci hapunten samudaya kalepatan lahir sinareng batin. wilujeng boboran siam.
5. Bilih aya luhur saur bahé carék, tutur nu teu kaukur, laku-lampah nu teu merenah dugi ka ngaraheutkeun manah, di bulan nu pinuh barokah ieu hayu urang silih lubarkeun silih hapunten lahir batin, hayu urang mapag 1 Syawal 1436 H ku kabungahan tur kaikhlasan.
6. Taya basa nu bisa direka, taya saur nu bisa jadi pangjajap catur, lintang ti kedalna ucapan “wilujeng boboran shiam 1 Syawal 1436 H” neda dihapunten lahir tumekaning batin.
Mung sakitu ti simkuring... Sakali deui bilih aya nu bade nambihan Koleksi ucapan Lebaran Idul Fitri Ku Bahasa Sunda.. mangga diantos.. di kotak komentar
Terima kasih atas kunjungan Anda di Blog Mang Yono,.....
"Anda Berminat menulis di Blog Mang Yono?. Punya pengalaman unik, menarik, curahan hati. Kirimkan tulisan anda ke e-mail: blogmangyono@gmail.com atau Contact Us